Σημειώνοντας: Ενδιαφέρον και καχυποψία για την επιστήμη δείχνουν οι Ελληνες\nΕνδιαφέρον και καχυποψία για την επιστήμη δείχνουν οι Ελληνες\nΣε μεγαλύτερο ποσοστό από τους ευρωπαίους ενδιαφέρονται για τις εξελίξεις στον τομέα της επιστήμης οι Έλληνες ενώ είναι και από τους πιο καχύποπτους σχετικά με την ιδιωτική χρηματοδότηση επενδύσεων όπως αναφέρει η έρευνα του ευρωβαρόμετρου για την επιστήμη και την τεχνολογία.\nΣτην ερώτηση για το πόσο ενδιαφέρονται για τις εξελίξεις σε θέματα επιστήμης και τεχνολογίας το 37% δηλώνει ότι ενδιαφέρονται πολύ την ώρα που το αντίστοιχο ποσοστό των ευρωπαίων είναι 30%. Σε ερώτηση κατά πόσον η ιδιωτικές επενδύσεις στην τεχνολογική έρευνα περιορίζει την ενημέρωση των πολιτών για αυτήν, το 33% των Ευρωπαίων συμφωνεί την ώρα που οι Έλληνες "οδηγούν" την λίστα των καχύποπτων -μαζί με τους Λετονούς- συμφωνόντας σε ποσοστό 65%.\nΌσον αφορά στην ενημέρωση τους για τις νέες επιστημονικές ανακαλύψεις και τις τεχνολογικές εξελίξεις οι Έλληνες δηλώνουν ότι δεν ενημερώνονται αρκετά κατά 39% όταν ο αντίστοιχος ευρωπαϊκός μέσος όρος είναι 36%. To 67% των Ελλήνων θεωρεί επικίνδυνους τους επιστήμονες λόγω της γνώσης που έχουν ενώ την ίδια άποψη έχει το 53% των ευρωπαίων.\nΤην ίδια ώρα, η έρευνα υποστηρίζει πως σχεδόν το 80% των ευρωπαίων ενδιαφέρονται για επιστημονικές ανακαλύψεις την ώρα που το 65% ενδιαφέρονται για τον αθλητισμό.\nΗ έρευνα έγινε σε 31.243 ευρωπαίους, μεταξύ των οποίων και 1.000 Έλληνες, μεταξύ 29 Ιανουαρίου και 25 Φεβρουαρίου του 2010.\nΠηγή: Ελευθεροτυπία (21.06.2010).


Futsal Archives - Trifilara.gr\nHome Tags Posts tagged with "Futsal"\nFutsal: Επιστροφή στις νίκες με “τριάρα”\nΑπό Σάββας Πλαγίσος 01/11/2020 22:37\nΜε… τριάρα επέστρεψε στις νίκες το τμήμα ποδοσφαίρου σάλας του Παναθηναϊκού. Οι “πράσινοι” πέρασαν από τον Ηνίοχο χωρίς δυσκολία με σκορ 3-0 στο πλαίσιο της 3ης αγωνιστικής του Πρωταθλήματος. Το Τριφύλλι πήρε ανάσα καθώς το συγκεκριμένο παιχνίδι ήταν κομβικό για τη βαθμολογία αλλά και για την ψυχολογία της ομάδας.\nΕπιστροφή στις νίκες για το τμήμα ποδοσφαίρου σάλας του Παναθηναϊκού που επανήλθε στα “τρίποντα”.\nΟι «πράσινοι» έπιασαν καλή απόδοση κόντρα στον Ηνίοχο. Η νίκη ήρθε όχι μόνο βελτιώνοντας τη θέση στο βαθμολογικό πίνακα αλλά και δίνοντας ψυχολογικό πουσάρισμα.Οι «πράσινοι» άνοιξαν το σκορ στο 13΄ με τον Ασημακόπουλο, ενώ στο 20΄ ο Παπακώστας έκανε το 2-0. Το τελικό 3-0 «έγραψε» ο Κατεβτσιάν στο 39΄ σφραγίζοντας έτσι τη νίκη του «τριφυλλιού» στην 8η αγωνιστική του πρωταθλήματος σάλας.\nFutsal: Στον Παναθηναϊκό ο Κυριακίδης\nΑπό trifilara 30/10/2020 22:59\nΣτον Παναθηναϊκό θα συνεχίσει την καριέρα του ο Αλέξανδρος Κυριακίδης, με τον παίκτη να μένει ελεύθερος από την Ολυμπιάδα Αγίας Παρασκευής και να υπογράφει στο Τριφύλλι.\nΣτο τμήμα ποδοσφαίρου σάλας του Παναθηναϊκού Α.Ο. θα συνεχίσει την καριέρα του ο Αλέξανδρος Κυριακίδης.\nΟ Αλέξανδρος Κυριακίδης προβάρει την πράσινη φανέλα Νο 81 συμφώνησε σε όλα με τον Παναθηναϊκό και θα να είναι η επόμενη ομάδα του.\nΟ εν λόγω μέχρι το 2018 αγωνιζόταν στο κλασσικό ποδόσφαιρο στα πρωτ/τα της ΕΠΣΑ και πρώτη του ομάδα στο futsal ήταν η Elite Athens Club στην οποία αγωνίστηκε για 2 χρονιές με 35 γκόλ.\nΤον Σεπτέμβριο αποκτήθηκε από την Ολυμπιάδα Αγ. Παρασκευής η οποία όμως λίγες μέρες μετά αναγκάστηκε να αποχωρήσει από το πρωτάθλημα και ο παίχτης έμεινε ελεύθερος.\nΕρασιτέχνης: Ισοπαλία με τον Ερμή Ζωγράφου το Futsal του Παναθηναϊκού\nΑπό Σάββας Πλαγίσος 29/10/2020 13:50\nΙσοπαλία “έφερε” το τμήμα ποδοσφαίρου σάλας του Παναθηναϊκού κόντρα στον Ερμή Ζωγράφου με 1-1 σκορ. Ο αγώνας διεξήχθη στο κλειστό «Αντώνης Φώτσης» στα πλαίσια της 7ης αγωνιστικής του πρωταθλήματος. Οι “πράσινοι” ήταν αδρανείς στο πρώτο μισό του αγώνα και βρέθηκαν πίσω στο σκορ. Το Τριφύλλι κατάφερε να ισοφαρίσει στα τελευταία λεπτά του δεύτερου μέρους.\nΗ αναμέτρηση πραγματοποιήθηκε στο κλειστό «Αντώνης Φώτσης» στα πλαίσια της 7ης αγωνιστικής του πρωταθλήματος.Οι γηπεδούχοι αιφνιδίασαν τους «πράσινους» καθώς προηγήθηκαν στο πρώτο μόλις λεπτό με τον Κολέντζο. Μέχρι το τέλος του ημιχρόνου πραγματοποιήθηκαν αρκετές ευκαιρίες ωστόσο παρέμεινε το 1-0.\nΟ Παναθηναϊκός πίεσε στο δεύτερο μέρος και κατάφερε να βρει τον δρόμο προς τα δίχτυα 6 λεπτά και 15 δευτερόλεπτα πριν τη λήξη με τον Παούρη.\nΑπό Σάββας Πλαγίσος 25/10/2020 20:45\nΕρασιτέχνης: Ανανεώνεται το τεχνικό επιτελείο futsal του Παναθηναϊκού\nΑπό Σάββας Πλαγίσος 17/10/2020 23:37\nΑνανεώνεται το τεχνικό προσωπικό του τμήματος ποδοσφαίρου σάλας του Παναθηναϊκού. Από το προπονητικό επιτελείο θα μείνει μόνο ο προπονητής Στέφανος Σοϊλεμέ. Επίσης, οι Γιώργος Βασσάλος και Στράτος Ιατρού θα βρίσκονται στο πλευρό του προπονητή του Τριφυλλιού. Μαζί τους θα βρίσκονται Θοδωρής Ντάρλας και Τριανταφυλλιά Κολώτση οπού έχουν σημαντικές θέσεις στον σύλλογο.\n“Το τμήμα ποδοσφαίρου σάλας του Παναθηναϊκού ανανεώνεται στο τεχνικό τιμ και πέραν του προπονητή Στέφανου Σοϊλεμέ γνωστοποιήθηκε και το υπόλοιπο επιτελείο.\nΣτο πλευρό του θα βρίσκεται ο έμπειρος Γιώργος Βασσάλος που θα τον βοηθήσει με τις παραστάσεις που έχει όπως και ο Στράτος Ιατρού. Επιπλέον στο επιτελείο θα βρίσκονται και οι Θοδωρής Ντάρλας και Τριανταφυλλιά Κολώτση που έχουν κομβικά πόστο στο τμήμα”.\nFutsal: Παρελθόν ο Γράψας, νέος προπονητής ο Σοϊλεμές\nΑπό trifilara 13/10/2020 23:46\nΟ Χάρης Γράψας αποτελεί παρελθόν πλέον από το τμήμα ποδοσφαίρου σάλας του Παναθηναϊκού και στη θέση του ανακοινώθηκε ότι ο Στέφανος Σοϊλεμές.\nΟ πρώην προπονητής του Μινώταυρου (πέρυσι ήταν με τον Φώτη Κεραμυδά στην ομάδα του Ταύρου), ο οποίος παλαιότερα ήταν για χρόνια και ομοσπονδιακός προπονητής (πριν τον Γιάννη Ζιάβα), είναι εκείνος που συνεχίσει την προσπάθεια του τμήματος σε πρωτάθλημα και κύπελλο.\nΠρόκειται για έναν έμπειρο προπονητή με πολλές παραστάσεις και το ζητούμενο είναι να γυρίσει το κλίμα και τα αποτελέσματα στην ομάδα.


Ξανά με την κυανέρυθρη φανέλα ο Άγγελος Βέρτζος!\n09 Ιουλίου 2019 στις 11:26\nΞανά με τη φανέλα των Τρικάλων ο Άγγελος Βέρτζος!\nΟ 36χρονος (27/05/1983) αμυντικός κατέκτησε πέρσι το πρωτάθλημα της Γ Εθνικής με τα χρώματα του Διαγόρα Ρόδου, στον οποίο αγωνίστηκε το τελευταίο εξάμηνο ενώ μετρά 400 περίπου συμμετοχές με Κέρκυρα, Τρίκαλα (2016-2018 με 66 συμμετοχές συνολικά και δύο γκολ), ΑΕΛ, Βέροια, Απόλλωνα Σμύρνης, Νίκη Βόλου, Δόξα Δράμας, Άγιο Δημήτριο, Προοδευτική, Αχαρναϊκό, Πανηλειακό και στα τμήματα υποδομής του Ολυμπιακού.\n«Η ΠΑΕ ΑΟ Τρίκαλα ανακοινώνει την απόκτηση του ποδοσφαιριστή, Άγγελου Βέρτζου. Ο πολύπειρος αμυντικός που έχει διατελέσει αρχηγός της ομάδας μας στο παρελθόν έχει αγωνιστεί σε Βέροια, Κέρκυρα, Απόλλων Σμύρνης, Νίκη Βόλου, Δόξα Δράμας, Βέροια, Άγιο Δημήτριο, Προοδευτική, Αχαρναϊκό, Διαγόρα και Πανηλειακό.»\nΆγγελος Βέρτζος : «Αυτή είναι η δουλειά μου και γι αυτό δουλεύω καθημερινά»\nΔηλώσεις στην κάμερα της Cosmote TV, που καλύπτει φέτος τους αγώνες του ελληνικού Κυπέλλου, παραχώρησε μετά το τέλος του αγώνα με τον Εργοτέλη, ο Άγγελος Βέρτζος…\n03 Δεκεμβρίου 2019 στις 22:31\nΝίκη και στην Κρήτη για τα Τρίκαλα, έφτανε το γκολ του Βέρτζου\nΠαρά τις αρκετές αλλαγές στο αρχικό σχήμα και τη δεδομένη πίεση που θα δεχόταν από έναν αντίπαλο που αγωνίζεται μία κατηγορία παραπάνω, ο ΑΟΤ ήταν εξαιρετικός και πήρε την πρόκριση στην επόμενη φάση του Κυπέλλου..\n03 Δεκεμβρίου 2019 στις 19:19\nΤρεις μεταγραφές ο ΠΑΣ Πρέβεζα\nΣτην Καλαμαριά ο Μακρής


Grass Valley: Ενοικιαζόμενα καταλύματα, διαμερίσματα και ιδιόκτητες κατοικίες στην περιοχή σε Καλιφόρνια - HotelsCombined\nΕνοικιαζόμενα για διακοπές σε Grass Valley, CA\nΨάξτε και συγκρίνετε ενοικιαζόμενα για διακοπές σε Grass Valley, CA από εκατοντάδες ταξιδιωτικές ιστοσελίδες και εξοικονομήστε χρήματα\nGrass Valley, CA, Ηνωμένες Πολιτείες\nGrass Valley - Δεδομένα που αφορούν τη διαμονή\nGrass Valley - Πόσο κοστίζει ένα ενοικιαζόμενο για διακοπές;\n184€/βράδυ είναι μια μέση τιμή για ενοικιαζόμενα για διακοπές στην περιοχή Grass Valley, για όλο το έτος. Οι τιμές των ενοικιαζόμενων διαφέρουν, με τον Απρίλιος να θεωρείται ο ακριβότερος μήνας και τον Νοέμβριος ο φθηνότερος. Οι χρήστες της HotelsCombined πρόσφατα βρήκαν ενοικιαζόμενα για διακοπές στην περιοχή Grass Valley από μόλις 99€/βράδυ. Γενικά, τα ενοικιαζόμενα για διακοπές στην περιοχή Grass Valley με 175€ ή λιγότερο θεωρούνται καλή προσφορά.\nΥπάρχουν ενοικιαζόμενα για διακοπές της κατηγορίας Πανδοχείο στην περιοχή Grass Valley;\nΝαι, υπάρχει 1 ενοικιαζόμενο για διακοπές τύπου "Πανδοχείο" στην περιοχή Grass Valley. Σύμφωνα με τα δεδομένα μας, το Nevada City Inn είναι αυτήν τη στιγμή το δημοφιλέστερο κατάλυμα τύπου "Πανδοχείο" στην πόλη.


Στο κόλπο για Μανωλά και η Παρί - Νέα Κρήτη\nΣτο κόλπο για Μανωλά και η Παρί\nΠεριζήτητος είναι στο ευρωπαϊκό ποδόσφαιρο ο Κώστας Μανωλάς και άλλος ένας ισχυρά οικονομικός σύλλογος μπαίνει στο κόλπο για την απόκτησή του.\nΣύμφωνα με το «Mediaset Premium», η Παρί Σεν Ζερμέν αποτελεί τον νέο ενδιαφερόμενο για τον διεθνή σέντερ μπακ, βλέπει διακριτικά τις εξελίξεις που αφορούν τις διαπραγματεύσεις του με τη διοίκηση της Ρόμα και ετοιμάζεται να δράσει αποφασιστικά, εφόσον παρουσιαστούν οι ενδεδειγμένες συνθήκες.\nΑξίζει να σημειωθεί ότι για τον Κώστα Μανωλά ενδιαφέρονται δεδομένα η Ίντερ, η Άρσεναλ και η Τσέλσι, φήμες υπάρχουν και για τη Μάντσεστερ Γιουνάιτεντ, τη στιγμή που η Ρόμα απαιτεί το λιγότερο 45 εκατ. ευρώ.


Έργα 19,5 εκατ. ευρώ στα Χανιά εξήγγειλε ο Τάκης Θεοδωρικάκος - NNC\nΑρχική Πολιτικη Έργα 19,5 εκατ. ευρώ στα Χανιά εξήγγειλε ο Τάκης Θεοδωρικάκος\nΠροηγούμενο άρθροΣυναγερμός στην Καβάλα: 24 νέα κρούσματα κορωνοϊού “βρήκε” ο ΕΟΔΥ\nΕπόμενο άρθροΗ πρωταγωνίστρια του Beverly Hills 90210 με τις ελληνικές ρίζες


Στριπτιζέζ εναντίον φεμινιστριών, σημειώσατε ένα! | Protagon.gr\nΗ Σίλια Λίστερ μαζί με άλλες στρίπερ διαδηλώνουν στο κέντρο του Σέφιλντ | YouTube\nΤο αναπάντεχο και συγχρόνως «ιστορικό» συμβάν έλαβε χώρα στο Σέφιλντ της Βόρειας Αγγλίας, όπου ένας συνασπισμός φεμινιστικών οργανώσεων προέβη σε πλήθος ενεργειών με στόχο το οριστικό σφράγισμα ενός «strip club», στριπτιτζάδικου κοινώς.\nProtagon Team 23 Σεπτεμβρίου 2019, 07:30\nΗ Σίλια Λίστερ μαζί με άλλες στρίπερ διαδηλώνουν στο κέντρο του Σέφιλντ\nΓυναίκες εναντίον γυναικών, παραταγμένες αντικριστά και έτοιμες να ριχτούν στη μάχη, μια μάχη για το σεξ, τη συναίνεση και το γυναικείο σώμα, μια μάχη στο πλαίσιο της οποίας δύσκολα μπορεί να αποφανθεί κανείς ποιος έχει δίκιο και ποιος άδικο.\nΤο αναπάντεχο και συγχρόνως «ιστορικό», σύμφωνα τουλάχιστον με εκπρόσωπο των νικητριών, συμβάν έλαβε χώρα στο Σέφιλντ της Βόρειας Αγγλίας, όπου ένας συνασπισμός φεμινιστικών οργανώσεων προέβη σε πλήθος ενεργειών με στόχο το οριστικό σφράγισμα ενός «strip club», στριπτιτζάδικου κοινώς.\nΣτο τέλος, ωστόσο, οι τοπικές αρχές αποφάνθηκαν υπέρ της ανανέωσης της άδειας λειτουργίας του, χαροποιώντας ιδιαίτερα τις στριπτιζέζ που εργάζονται εκεί. Οι οποίες, μάλιστα, θέλοντας να προασπιστούν το δικαίωμα στην εργασία αλλά και στην αυτοδιάθεση του σώματός τους, δεν δίστασαν κατά τους προηγούμενους μήνες να πραγματοποιήσουν πορείες και συγκεντρώσεις διαμαρτυρίας στους δρόμους της πόλης τους, φορώντας τα ρούχα της δουλειάς.\nΟι προσπάθειες για το κλείσιμο του εν λόγω καταστήματος που ανήκει στην Spearmint Rhino (μια αμερικανική αλυσίδα strip clubs με μαγαζιά στις ΗΠΑ, τη Βρετανία και την Αυστραλία) ξεκίνησαν πριν από καιρό. Κορυφώθηκαν, ωστόσο, τον περασμένο Φεβρουάριο, όταν τα μέλη μίας από τις εμπλεκόμενες φεμινιστικές οργανώσεις προσέλαβαν ντετέκτιβ για να καταγράψουν μυστικά με κάμερες όλα όσα λάμβαναν χώρα στους χώρους του κλαμπ.\nΤο καταστήματος της Spearmint Rhino στο Σέφιλντ\nΣτο πλαίσιο της έρευνας που διεξήγαγαν στη συνέχεια οι δημοτικές αρχές της πόλης διαπιστώθηκε πως μερικές από τις γυναίκες άγγιζαν με σεξουαλικό τρόπο – όπως αναφέρει ο Guardian σε ρεπορτάζ του – άλλοτε τους πελάτες και άλλοτε τις συναδέλφισσές τους, πέρα από τον ίδιο τους τον εαυτό, παραβιάζοντας 74 φορές τους κανόνες που ορίζονται στην άδεια λειτουργίας και 145 φορές τον εσωτερικό κώδικα δεοντολογίας του κλαμπ.\nΤην περασμένη Δευτέρα, ωστόσο, έπειτα από μια ακρόαση διάρκειας οχτώ ωρών ενώπιον των μελών του δημοτικού συμβουλίου κατά την οποία κατέθεσαν οι άμεσα εμπλεκόμενες στην υπόθεση, νικήτριες αναδείχθηκαν οι στριπτιζέζ. Οι ηττημένες φεμινίστριες καταδίκασαν, φυσικά, την απόφαση, και δεσμεύτηκαν πως θα συνεχίσουν τον αγώνα τους.\nΑλλά η Σίλια Λίστερ που εργάζεται στο επίμαχο μαγαζί δήλωσε πως τόσο η ίδια όσο και η συναδέλφισσές της «πετάξαμε στον έβδομο ουρανό» στο άκουσμα της απόφασης, την οποία χαρακτήρισε «ορόσημο στην πορεία για την άρση του κοινωνικού στίγματος που περιβάλλει τη σεξουαλική εργασία».\nΜια άλλη χορεύτρια αναγνώρισε πως πρέπει να γίνουν ακόμα πολλά ώστε να καταστεί η βιομηχανία του σεξ «πιο ασφαλής και πιο δίκαιη», κάνοντας λόγο για μια ιδιαίτερα δύσκολη χρονιά για όλες τις στριπτιζέζ της Βρετανίας οι οποίες έπεσαν θύματα «σεξουαλικής αντικειμενοποίησης, απόρριψης και εκδικητικής πορνογραφίας» ενώ «οι φεμινίστριες που διατείνονται ότι μας διασώζουν μας αγνοούσαν».\n«Δεν είμαστε αντικείμενα του σεξ, όπως μας περιέγραψαν», υπογράμμισε μια τρίτη εργαζόμενη, «είμαστε σύνθετες και πολυεπίπεδες όπως ο καθένας και στην πραγματικότητα, οι πελάτες μας αντιμετωπίζουν ως ανθρώπους, περισσότερο από τις υποτιθέμενες φεμινίστριες».\nΟι οποίες, αντιθέτως, χαρακτήρισαν την απόφαση του δημοτικού συμβουλίου «συγκλονιστική», υποστηρίζοντας πως οι υπερβολικά θετικές μαρτυρίες των γυναικών που εργάζονται στο μαγαζί, αποδεικνύει ότι «καταδυναστεύονται» από τους ίδιους τους εργοδότες τους. «Τα strip clubs ενισχύουν την άποψη σύμφωνα με την οποία οι άνδρες έχουν κυριαρχικά δικαιώματα επί των σωμάτων των γυναικών», σημείωσε μια από τις επικεφαλής των φεμινιστριών.\nΑλλά μαζί με τις εργαζόμενες του Spearmint Rhino συμπαρατάχθηκαν επίσης ακαδημαϊκοί και φοιτητικές ενώσεις του τοπικού πανεπιστημίου, υπογραμμίζοντας πως η κρυφή βιντεοσκόπηση των χορευτριών εν ώρα εργασίας σίγουρα δεν μπορεί να χαρακτηριστεί φεμινιστική ενέργεια.\nΣύμφωνα, μάλιστα, με τη Ρόζα Βινς, κάτοικο του Σέφιλντ και ακαδημαϊκό με ειδίκευση στη σεξουαλική αντικειμενοποίηση, «ως φεμινίστριες πρέπει να ενδιαφερόμαστε για τη συναίνεση στη σεξουαλική επαφή, και αυτό συνεπάγεται ότι θα πρέπει να πιστεύουμε τις γυναίκες όταν δηλώνουν πως συναινούν».


Σεμινάριο «Εκπαίδευση Εκπαιδευτών Ενηλίκων στο Ηράκλειο» του Επιμελητηρίου Ηρακλείου | Ανακοινώσεις | Επικαιρότητα | Δήμος Ηρακλείου\nΣΕΜΙΝΑΡΙΟ «Εκπαίδευση Εκπαιδευτών Ενηλίκων στο Ηράκλειο» Έναρξη: 21/07/2017\nΤο ΚΕΚ ΤΕΧΝΙΚΕΣ ΣΧΟΛΕΣ ΕΠΙΜΕΛΗΤΗΡΙΟΥ ΗΡΑΚΛΕΙΟΥ, αναγνωρισμένο από το Υπουργείο Παιδείας Έρευνας & Θρησκευμάτων και πιστοποιημένο από τον ΕΟΠΠΕΠ, σε συνεργασία με το Επιμελητήριο Ηρακλείου και με την επιστημονική υποστήριξη της Επιστημονικής Ένωσης Εκπαίδευσης Ενηλίκων www.adulteduc.gr και, διοργανώνει:\n•\tΣε εκπαιδευτές ενηλίκων, ακόμα και χωρίς διδακτική εμπειρία, και σε όσους ενδιαφέρονται να πιστοποιηθούν ως εκπαιδευτές ενηλίκων. Οι συμμετέχοντες θα εκπαιδευτούν, ώστε να βελτιώσουν τις επιδόσεις τους στις εξετάσεις που διοργανώνει ο ΕΟΠΠΕΠ για την πιστοποίηση εκπαιδευτικής επάρκειας των Εκπαιδευτών Ενηλίκων της Μη Τυπικής Εκπαίδευσης.\n•\tΣε όσους θέλουν ν’ αποκτήσουν επιπλέον μοριοδότηση για την ένταξη τους στο εκπαιδευτικό δυναμικό φορέων μετα-δευτεροβάθμιας εκπαίδευσης και εκπαίδευσης ενηλίκων (π.χ. ΙΕΚ, ΣΔΕ, ΚΔΒΜ)\n•\tΣε όσους ενδιαφέρονται ν’ αναβαθμίσουν τις ικανότητες διδασκαλίας τους και να τις εμπλουτίσουν με σύγχρονες τεχνικές και μεθόδους εκπαίδευσης ενηλίκων\n•\tΘεωρίες μάθησης ενηλίκων, Χαρακτηριστικά ενηλίκων εκπαιδευόμενων, Προϋποθέσεις αποτελεσματικής μάθησης, Αρχές μάθησης ενηλίκων, Ρόλος εκπαιδευτή\n•\tΜεθοδολογία εναρκτήριας συνάντησης, Διαμόρφωση εκπαιδευτικού χώρου, Αποτελεσματική χρήση εποπτικών μέσων διδασκαλίας\n•\tΕυάλωτες Κοινωνικά Ομάδες\n•\tΕργαστήριο Σχεδιασμού εικοσάλεπτης μικροδιδασκαλίας από όλους τους εκπαιδευόμενους\n•\tΠρακτική άσκηση στις σύγχρονες μεθόδους και τεχνικές διδασκαλίας ενηλίκων, (Χιονοστιβάδα, εργασία σε ομάδες, παιγνίδι ρόλων, μελέτη περίπτωσης, εμπλουτισμένη εισήγηση, καταιγισμός ιδεών, κ.α.)\n•\tΠαρουσίαση εικοσάλεπτων μικροδιδασκαλιών από όλους τους εκπαιδευόμενους με σχολιασμό, βελτίωση υποψηφίων και υποστήριξη\nΠληροφορίες και αιτήσεις συμμετοχής στο ΚΕΚ ΤΕΧΝΙΚΕΣ ΣΧΟΛΕΣ ΕΠΙΜΕΛΗΤΗΡΙΟΥ ΗΡΑΚΛΕΙΟΥ, Κορωναίου 9, τηλ.: 2810-302735, 2810- 302730 από 09:00 έως 15:00 μ.μ. info@katartisi.gr Facebook: www.facebook.com/KekTechnikesScholes, web: www.katartisi.gr.


Το καλύτερο ΤΗΛΕΦΩΝΙΚΟ SEX της ζωής σου! - Girlslist\nHome » Τηλεφωνικό sex » Το καλύτερο ΤΗΛΕΦΩΝΙΚΟ SEX της ζωής σου!\nListing ID: 6605d376735c3404


ευπαθείς κοινωνικά ομάδες | Τοπικά Νέα\nΕτικέτα: ευπαθείς κοινωνικά ομάδες\nΕυπαθείς ομάδες που εμπίπτουν στην ευνοϊκή ρύθμιση Με ομόφωνη απόφαση του το Δημοτικό Συμβούλιο ενέκρινε την μείωση των δημοτικών τελών ή την απαλλαγή τους για τις ευπαθείς κοινωνικά ομάδες. Η μείωση ορίστηκε σε ποσοστό 50% και αφορά τα άτομα με αναπηρίες, τους πολύτεκνους, τους τρίτεκνους, τις μονογονεϊκές οικογένειες και τους μακροχρόνια ανέργους, όπως η ιδιότητα των ανωτέρω οριοθετείται αντίστοιχα από την κείμενη νομοθεσία, καθώς και τους δικαιούχους του Κοινωνικού Εισοδήματος Αλληλεγγύης του άρθρου 235 του ν. 4389/2016 (Α΄ 94). Η κατηγορία των απόρων απαλλάσσεται πλήρως από την υποχρέωση καταβολής των…\nΤα νέα του Δήμουαπαλλαγή των δημοτικών τελών, Άτομα με αναπηρία, Γονέας μονογονεϊκής οικογένειας, Διεύθυνση Κοινωνικής Πρόνοιας, ευπαθείς κοινωνικά ομάδες, Κοινωνικού Εισοδήματος Αλληλεγγύης, Μακροχρόνια άνεργοι, ΤΟΠΙΚΑ ΝΕΑ\nΕνίσχυση Ευπαθών Κοινωνικών Ομάδων Ξεκίνησαν την Τρίτη 20 Οκτωβρίου οι αιτήσεις για τους δικαιούχους οικονομικής ενίσχυσης, του Δήμου Φιλοθέης-Ψυχικού. Όσοι ενδιαφερόμενοι πληρούν τις προϋποθέσεις για να ενταχθούν στις ευπαθείς κοινωνικά ομάδες και να πάρουν την οικονομική ενίσχυση για τα Χριστούγεννα του 2020, μπορούν να καταθέσουν αίτηση μέχρι τις 4 Νοεμβρίου 2020. Να σημειωθεί ότι στην κάθε οικογένεια μπορεί να δοθεί ένα βοήθημα. Οι αιτήσεις κατατίθενται στη Διεύθυνση Κοινωνικής Προστασίας, στο κοινοτικό κατάστημα του Νέου Ψυχικού, οδός Τερτσέτη 44, από Δευτέρα έως Παρασκευή και ώρες 09:0 με 14:00. Για περισσότερες πληροφορίες…\nΤα νέα του ΔήμουΔήμος Φιλοθέης – Ψυχικού, Διεύθυνση Κοινωνικής Προστασίας, Ενίσχυση Ευπαθών Κοινωνικών Ομάδων, ευπαθείς κοινωνικά ομάδες, οικονομικής ενίσχυσης, ΤΟΠΙΚΑ ΝΕΑ


Κατατέθηκε η τροποποιημένη ρύθμιση για τα ληξιπρόθεσμα χρέη ~ ialmopia.gr | Τοπική ηλεκτρονική εφημερίδα ενημέρωσης και ψυχαγωγίας\nΣυγκεκριμένα, αποσύρεται η παράγραφος που προέβλεπε την υπαγωγή στη ρύθμιση βεβαιωμένων οφειλών που δεν έχουν καταστεί ληξιπρόθεσμες, όπως ο ΕΝΦΙΑ.\nΣύμφωνα με την ρύθμιση, που τροποποιεί την αρχική τροπολογία που έχει ήδη ψηφίσει η Βουλή, «από τις διευκολύνσεις του άρθρου 51 του ν. 4305/2014 σχετικά με την τμηματική καταβολή των βεβαιωμένων οφειλών προς την Φορολογική Διοίκηση μέχρι την 1η Οκτωβρίου 2014 εξαιρούνται εκείνες που δεν ήταν ληξιπρόθεσμες μέχρι την ανωτέρω ημερομηνία και οι οποίες θα καθίστανται ληξιπρόθεσμες μέχρι την υποβολή της αίτησης του οφειλέτη (δυνατότητα υποβολής έως 31.3.2015)».\nΤην ίδια ώρα, η άτακτη υποχώρηση του υπουργείου Οικονομικών και η ανατροπή της αρχικής ρύθμισης προκαλεί ισχυρές αναταράξεις στο στρατόπεδο της κυβερνητικής πλειοψηφίας.\nΟ Απόστολος Κακλαμάνης με παρέμβασή του στην Ολομέλεια της Βουλής ξεκαθάρισε ότι θα καταψηφίσει οποιαδήποτε νομοθετική πρωτοβουλία που επιχειρεί να αλλάξει την αρχική ρύθμιση.\n«Η απαξίωση της Βουλής επιτρέπει το θράσος στους δανειστές, να ζητούν να αλλάξουμε το νόμο που ψηφίσαμε πριν από λίγες ημέρες» δήλωσε ο πρώην Πρόεδρος της Βουλής και ξεκαθάρισε ότι «αυτό δεν πρόκειται να γίνει από τον ομιλούντα».\nΜε τη σειρά της, και η Ντόρα Μπακογιάννη εξαπέλυσε σφοδρή επίθεση στον υπουργό Οικονομικών στην αρμόδια Επιτροπή της Βουλής και ζήτησε από τον προεδρεύοντα να μεταφέρει τη σφοδρή ενόχληση της στον κ. Χαρδούβελη, για τον τρόπο με τον οποίο νομοθετεί η Επιτροπή και για τον τρόπο με τον οποίο ήρθε η τροπολογία στη Βουλή.\n«Θέλω να εκφράσω την έντονη δυσφορία μου για τη λειτουργία της Επιτροπής σε θέματα όπως αυτά που συζητάμε, δηλαδή η τροπολογία για τον ΕΝΦΙΑ να πηγαίνει απευθείας στην Ολομέλεια της Βουλής και να μην περνάει από την Επιτροπή Οικονομικών, η οποία διαθέτει έμπειρους βουλευτές, που θα ήταν σε θέση να την επεξεργαστούν σωστά και να πληροφορούμαι σήμερα ότι άλλη τροπολογία έρχεται πάλι στην Ολομέλεια της Βουλής, την ώρα που υπάρχει η Επιτροπή σε λειτουργία. Κύριε πρόεδρε, παρακαλώ να μεταφέρετε την προσωπική μου δυσφορία και αυτή των συναδέλφων για τον τρόπο με τον οποίο λειτουργεί το υπουργείο, στον υπουργό Οικονομικών και να θυμίσω ότι στη Δημοκρατία η διαδικασία δεν είναι τύπος, αλλά ουσία», ανέφερε η κ. Μπακογιάννη.\nΤο χρονικό του κυβερνητικού «φιάσκου» με τις 100 δόσεις\nΥπό το βάρος των πιέσεων της τρόικας, η κυβέρνηση έχασε πια κάθε ψήγμα αξιοπιστίας, σοβαρότητας και ευθύνης.\nΗ συγκυβέρνηση Σαμαρά - Βενιζέλου, η οποία χρειάστηκε περίπου δύο μήνες για να φτιάξει το νόμο που ρυθμίζει σε έως και 100 δόσεις τα χρέη στο Δημόσιο, μέχρι και την Τρίτη (11/11/2014) διεμήνυε σε όλους τους τόνους ότι «η ρύθμιση χρεών είναι νόμος του κράτους και θα εφαρμοστεί», παρά τις ενστάσεις της τρόικας.\nΠαράλληλα, μόλις χθες (12/11/2014) το πρωί το υπουργείο Οικονομικών και η Γενική Γραμματεία Εσόδων διέψευδαν ότι θα μείνουν εκτός ρύθμισης οι μη ληξιπρόθεσμες οφειλές του ΕΝΦΙΑ.\nΞαφνικά το βράδυ, το υπουργείο επιβεβαίωσε την αλλαγή στάσης, ανακοινώνοντας ότι οι οφειλές αυτές θα εξαιρεθούν από τη ρύθμιση!\nΠαρά τις δεσμεύσεις και τους λεονταρισμούς Σαμαρά – Βενιζέλου, λοιπόν, ότι η ρύθμιση των 100 δόσεων που ψηφίστηκε θα εφαρμοστεί στο ακέραιο, η διάταξη «ξηλώνεται» μετά από απαίτηση των δανειστών.\nΣύμφωνα με πληροφορίες, η τρόικα αντέδρασε έντονα στη ρύθμιση αυτή, γιατί θα επέτρεπε σε πολλούς φορολογούμενους να μην πληρώσουν τίποτα στην εφορία για ΕΝΦΙΑ και φόρο εισοδήματος έως τον Μάρτιο, αλλά να ζητήσουν να κάνουν ρύθμιση για το σύνολο των οφειλών αυτών και να τα πληρώσουν με δόσεις ή εφάπαξ, χωρίς πρόστιμα και προσαυξήσεις.


Καναπές - Δημήτρης Σκλιβανίτης | Handmade Sofa - Bed - Strom\nΚαναπές, τόπος ηρεμίας και χαλάρωσης. Προσφέρει μοναδικές στιγμές σε κάθε τύπο οικογένειας. Χαρείται τον προσωπικό σας χώρο επιλέγοντας μέσα από την ποικιλία μας τα έπιπλα καθιστικού που ταιριάζουν στον δικό σας χώρο. Ελάτε να βρούμε, να σχεδιάσουμε ή να ανακαινίσουμε τον καναπέ που ταιριάζει στο χώρο σας, στα μέτρα και με τα υλικά της αρεσκεία σας. Συνδυάστε τον καναπέ σας με πολυθρόνες και σύνθετα σε μοντέρνο ή κλασσικό ύφος. Βρείτε μέσα από την ευρεία συλλογή μας διάφορους τύπους υφασμάτων όπως αλέκιαστα, αδιάβροχα κ.λ.π.\nΗ ξυλεία που χρησιμοποιούμε για την κατασκευή των καναπέδων είναι κόντρα πλακέ θαλάσσης (σημύδα 21mm) και φουρνιστή οξιά με μόρσα για μεγαλύτερη διάρκεια ζωής του καναπέ. Η γέμιση των μαξιλαριών γίνεται από αφρώδη υλικά ανάλογα με την σκληρότητα και ελαστικότητα που εσείς επιθυμείτε.


Kids SunDay : Θέατρο, εργαστήρια & δημιουργικό παιχνίδι, σε μια ημέρα αφιερωμένη στο παιδί, την ελπίδα & την τέχνη - E-MOTIONS.GR\n*Τα έσοδα της εκδήλωσης θα διατεθούν για τις ανάγκες του έργου της Μέριμνας.\nΓια περισσότερες πληροφορίες & αγορά εισιτηρίων: merimna.org.gr/merimna-news/kids-sunday/\nPreviousΒρήκε 43.000 σε μεταχειρισμένο καναπέ που είχε αγοράσει 70 δολάρια και τα επέστρεψε!\nNextΜόντι Λορντ : Ένας 14χρονος βιβλιοφάγος κερδίζει μια θέση στο βιβλίο των Ρεκόρ Γκίνες


Κέρδισαν τις εντυπώσεις οι παμπαίδες του Ηροδότου, στο φιλικό με ΠΑΟ. - kritikobasket.gr\nHome / ΗΡΟΔΟΤΟΣ / Υποδομές / Κέρδισαν τις εντυπώσεις οι παμπαίδες του Ηροδότου, στο φιλικό με ΠΑΟ.\nΚέρδισαν τις εντυπώσεις οι παμπαίδες του Ηροδότου, στο φιλικό με ΠΑΟ.\nΕξαιρετική παρουσία, είχαν στο πρωτο φιλικό ματς στην Αθήνα με αντίπαλο τον Παναθηναϊκό οι παμπαίδες του Ηροδότου.Αναμνηστική φώτο απο το σημερινό παιχνιδι.\nΣυγκεκριμένα οι πρωταθλητές Κρήτης αντιμετώπισαν στο πρωτο απο τα τρία φιλικά παιχνιδια που θα δώσουν στην πρωτεύουσα τον Παναθηναϊκο στο δεύτερο βοηθητικό του ΟΑΚΑ.\nΤο παιχνίδι έγινε σε πολυ καλό κλίμα με τους τεχνικούς του Ηροδότου να χρησιμοποιούν όλα (και τα 15) παιδια που έχουν στην αποστολή, έχοντας πολύ καλή παρουσία.\nΤο ταλέντο και η ποιότητα της ομάδας της Μαρίας Γιαλούση δεν άργησε να φανεί με το "καλημέρα", η οποία παρουσίασε δείγματα προσεγμένης δουλειάς, τόσο τεχνικά, όσο και τακτικά, δίνοντας την δυνατότητα στα παιδιά, να ξεδιπλώσουν το πλουσιο ταλέντο τους.\nΣκορ επίσημο δεν υπήρχε, καθώς αυτά τα παιχνιδια ειναι αναπτυξιακού χαρακτήρα, ωστόσο και μετά από μία μεγάλη μάχη, οι παμπαίδες της Αλικαρνασσού, ηττήθηκαν στις λεπτομέρειες με ανεπίσημο σκορ στο παιχνίδι 54-53.\nΑυριο ο Ηρόδοτος στο δεύτερο φιλικό του, αντιμετωπίζει στο ΣΕΦ στις 14:00 τον Ολυμπιακό.


ΒΛΕΠΟΥΝ ΤΟ ΠΑΓΟΒΟΥΝΟ ΝΑ ΠΛΗΣΙΑΖΕΙ ΚΑΙ ΦΕΥΓΟΥΝ ΑΠΟ ΤΗΝ ΕΛΛΑΔΑ.... | ΕΛΕΥΘΕΡΗ ΣΚΕΨΗ ' : ''; var month = [1,2,3,4,5,6,7,8,9,10,11,12]; var month2 = ["Jan","Feb","Mar","Apr","May","Jun","Jul","Aug","Sep","Oct","Nov","Dec"]; var day = postdate.split("-").substring(0,2); var m = postdate.split("-"); var y = postdate.split("-"); for(var u2=0;u2\nΒΛΕΠΟΥΝ ΤΟ ΠΑΓΟΒΟΥΝΟ ΝΑ ΠΛΗΣΙΑΖΕΙ ΚΑΙ ΦΕΥΓΟΥΝ ΑΠΟ ΤΗΝ ΕΛΛΑΔΑ....\nΤoυλάχιστο 30 γνωστές οικογένειες της Αθήνας έχουν εγκαταλείψει από την αρχή του χρόνου την Ελλάδα διαισθανόμενες την μεγάλη καταστροφή που πλησιάζει!\nΑρκεί να διαβάσει κανείς τις ανατριχιαστικές περιγραφές του Γιάννη Βαρουφάκη για τις συναντήσεις του με τον Σόιμπλε, ο οποίος μας θεωρεί χαμένη υπόθεση, για να συνειδητοποιήσει ότι το Μεγάλο Κακό είναι προ των πυλών.\nΤην ίδια στιγμή η χρεοκοπημένη ΔΕΗ κλέβει ανοιχτά τους καταναλωτές μέσα από τους φουσκωμένους λογαριασμούς-σε πολλές περιπτώσεις ζητά να πληρωθούν εκ νέου δίμηνα που έχουν εξοφληθεί!


Οπαδοί του ΠΑΟΚ συγκεντρώθηκαν στον Λευκό Πύργο για να πανηγυρίσουν την κατάκτηση του κυπέλλου!(βίντεο) - EPIRUS TV NEWS\nΟπαδοί του ΠΑΟΚ συγκεντρώθηκαν στον Λευκό Πύργο για να πανηγυρίσουν την κατάκτηση του κυπέλλου!(βίντεο)\nepirustvnews 5/23/2021 12:33:00 π.μ.\nΜε το σφύριγμα της λήξης και την κατάκτηση του κυπέλλου από τον ΠΑΟΚ χιλιάδες οπαδοί του Δικεφάλου ξεχύθηκαν στους δρόμους της Θεσσαλονίκης με προορισμό φυσικά το Λευκό Πύργο προκειμένου να πανηγυρίσουν για το τρόπαιο και να περιμένουν τους κυπελλούχους να “φέρουν το κύπελλο στον Πύργο το Λευκό”.\nΟπαδοί του ΠΑΟΚ συγκεντρώθηκαν στον Λευκό Πύργο για να πανηγυρίσουν την κατάκτηση του κυπέλλου!(βίντεο) Reviewed by epirustvnews on 5/23/2021 12:33:00 π.μ. Rating: 5


Ανθρωποκτονία από αμέλεια - Ιατρική αμέλεια - Ευθύνη ειδικευόμενων και ειδικευμένων ιατρών - Αναίρεση για έλλειψη ειδικής και εμπεριστατωμένης αιτιολογίας και νόμιμης βάσης -.\nΣυγκροτήθηκε από τους Δικαστές: Αρτεμισία Παναγιώτου, Προεδρεύουσα Αρεοπαγίτη (κωλυόμενης της Αντιπροέδρου του Αρείου Πάγου Δήμητρας Κοκοτίνη, σύμφωνα με την υπ' αριθμ. 313/2018 πράξη του Προέδρου του Αρείου Πάγου), Γεώργιο Αναστασάκο, Μαρία Γεωργίου, Ευφροσύνη Καλογεράτου -Ευαγγέλου - Εισηγήτρια και Στοματική Μιχαλέτου, Αρεοπαγίτες.\nΤο Τριμελές Πλημμελειοδικείο Πατρών, με την ως άνω απόφαση του διέταξε όσα λεπτομερώς αναφέρονται σ' αυτή, και ο αναιρεσείων Εισαγγελέας του Αρείου Πάγου ζητεί τώρα την αναίρεση αυτής, για τους λόγους που αναφέρονται στην με αριθμό και ημερομηνία 51/1-10-2018 έκθεση αναιρέσεως, η οποία συντάχθηκε ενώπιον του Γραμματέως του Ποινικού Τμήματος του Αρείου Πάγου Γεώργιου Σωφρονιάδη και καταχωρίστηκε στο οικείο πινάκιο με τον αριθμό 1199/2018.\nΟ Εισαγγελέας του Αρείου Πάγου μπορεί σύμφωνα με το άρθρο 505 παρ. 2 Κ.Π.Δ. να ζητήσει την αναίρεση οποιασδήποτε αποφάσεως μέσα στην προθεσμία που ορίζεται από το άρθρο 479 του ιδίου Κώδικα, δηλαδή μέσα σε τριάντα ημέρες από την καταχώρηση της αποφάσεως αυτής στο υπό του άρθρου 473 παρ. 3 του αυτού Κώδικα προβλεπόμενο ειδικό βιβλίο. Από τη διάταξη αυτή προκύπτει ότι ο Εισαγγελέας του Αρείου Πάγου δικαιούται να ασκήσει αναίρεση κατά οιασδήποτε αποφάσεως εκδιδομένης υπό οιουδήποτε ποινικού δικαστηρίου και για όλους τους λόγους που περιλαμβάνονται στο άρθρο 510 παρ. 1 ΚΠΔ , μεταξύ των οποίων και η έλλειψη της από τα άρθρα 93 παρ. 3 του Συντάγματος και 139 ΚΠΔ απαιτουμένης ειδικής και εμπεριστατωμένης αιτιολογίας (άρθρο 510 παρ. 1 στοιχ. Δ' ΚΠΔ) και η εσφαλμένη εφαρμογή ουσιαστικής ποινικής διατάξεως (άρθρο 510 παρ. 1 στοιχ. Ε ΚΠΔ). Στην προκειμένη περίπτωση, η υπό κρίση υπ' αριθμ. 51/2018 από 1.10.2018 έκθεση - αίτηση του Εισαγγελέως του Αρείου Πάγου για αναίρεση της υπ' αριθμ. 2732/2017 αποφάσεως του Τριμελούς Πλημμελειοδικείου Πατρών, με την οποία κηρύχθηκαν αθώες οι κατηγορούμενες 1. αναίρεση της υπ' αριθμ. 2732/2017 αποφάσεως του Τριμελούς Πλημμελειοδικείου Πατρών, με την οποία κηρύχθηκαν αθώες οι κατηγορούμενες 1. … και 2. … για την αξιόποινη πράξη της ανθρωποκτονίας από αμέλεια, εμπροθέσμως (καταχώρηση της προσβαλλομένης αποφάσεως στο οικείο βιβλίο την 7.8.2018 - αναστολή της ως άνω προθεσμίας του κατ' άρθρο 479 ΚΠΔ ενός μηνός από 1η έως 31η Αυγούστου) και νομίμως ασκήθηκε με δήλωση του άνω Εισαγγελέως στον Γραμματέα του Αρείου Πάγου (άρθρα 474 παρ. και 509 παρ. 1 Κ.Π.Δ.). Επομένως είναι παραδεκτή και πρέπει να ερευνηθεί η βασιμότητα των λόγων της, συνισταμένων στην έλλειψη ειδικής και εμπεριστατωμένης αιτιολογίας και την έλλειψη νόμιμης βάσης (άρθρ 510 παρ. 1 στοιχ. Δ' και Ε' ΚΠοινΔ).\nΚατά τη διάταξη του άρθρου 302 παρ. 1 Π Κ. "όποιος επιφέρει από αμέλεια το θάνατο άλλου τιμωρείται με φυλάκιση τουλάχιστον τριών μηνών", κατά δε τη διάταξη του άρθρου 28 Π.Κ., "από αμέλεια πράττει όποιος από έλλειψη της προσοχής την οποία όφειλε κατά τις περιστάσεις και μπορούσε να καταβάλει είτε δεν προέβλεψε το αποτέλεσμα που προκάλεσε η πράξη του, είτε το προέβλεψε ως δυνατό, πίστεψε όμως ότι δεν θα επερχόταν". Κατά την έννοια του ως άνω άρθρου 28 Π. Κ., η αμέλεια διακρίνεται σε μη συνειδητή, κατά την οποία ο δράστης, από έλλειψη της προσήκουσας προσοχής, δεν προέβλεψε το αξιόποινο αποτέλεσμα που προκάλεσε η πράξη του και σε συνειδητή, κατά την οποία προέβλεψε μεν ότι από τη συμπεριφορά του μπορεί να επέλθει το αποτέλεσμα αυτό, πίστευε όμως ότι θα το απέφευγε . Η παράλειψη ως έννοια ενυπάρχει σε κάθε είδος αμέλειας, εφόσον το ένα σκέλος της ευθύνης συνίσταται στη μη καταβολή της προσοχής, δηλαδή σε παράλειψη. Μόνο εάν η αμέλεια συνίσταται σε σύνολο συμπεριφοράς που προηγήθηκε του αποτελέσματος, για τη θεμελίωση της ανθρωποκτονίας από αμέλεια ως εγκλήματος που τελείται με παράλειψη, απαιτείται η συνδρομή και των όρων του άρθρου 15 ΠΚ, κατά την οποία, όπου ο νόμος απαιτεί για την ύπαρξη ορισμένης αξιόποινης πράξης να έχει επέλθει ορισμένο αποτέλεσμα, η μη αποτροπή του τιμωρείται όπως η πρόκληση του με ενέργεια, αν ο υπαίτιος της παράλειψης είχε ιδιαίτερη νομική υποχρέωση να παρεμποδίσει την επέλευση του. Ακόμη, στην περίπτωση που το έγκλημα της ανθρωποκτονίας που προβλέπεται από το άρθρο 302 παρ.1 ΠΚ είναι απότοκο της συντρέχουσας αμέλειας περισσοτέρων του ενός προσώπων, καθένα από αυτά κρίνεται ως προς την ευθύνη του αυτοτελώς και ανεξάρτητα από τα άλλα, κατά τον λόγο της αμέλειας του και εφόσον το αποτέλεσμα που επήλθε τελεί σε αιτιώδη σύνδεσμο προς αυτή. Η πράξη ή η παράλειψη του δράστη, τελεί σε αιτιώδη σύνδεσμο με το αποτέλεσμα που επήλθε, όταν αυτή, κατά την κοινή αντίληψη, είναι εκείνη που άμεσα προκάλεσε το αποτέλεσμα και, συνεπώς, βρίσκεται σε άμεση αιτιότητα προς αυτό. Αρκεί δε, προς θεμελίωση της ευθύνης, η πράξη ή η παράλειψη να ήταν ένας από τους ενεργούς παραγωγικούς όρους του αποτελέσματος, χωρίς τον οποίο δεν θα επερχόταν αυτό, αδιαφόρως αν συνέβαλαν και άλλοι όροι, αμέσως ή εμμέσως . Από το συνδυασμό των ανωτέρω διατάξεων (302 παρ. 1 και 28 ΠΚ), προκύπτει ότι για τη θεμελίωση της αξιόποινης πράξεως της ανθρωποκτονίας από αμέλεια απαιτείται: α) να μην καταβλήθηκε από το δράση η επιβαλλόμενη κατ' αντικειμενική κρίση προσοχή, την οποία κάθε μετρίως συνετός και ευσυνείδητος άνθρωπος οφείλει υπό τις ίδιες πραγματικές περιστάσεις να καταβάλει, με βάση τους νομικούς κανόνες, τις συνήθειες που επικρατούν στις συναλλαγές και την κοινή, κατά την συνήθη πορεία των πραγμάτων, πείρα και λογική, β) να μπορούσε αυτός, με βάση τις προσωπικές του περιστάσεις, ιδιότητες, γνώσεις και ικανότητες και, κυρίως, εξαιτίας της υπηρεσίας του ή του επαγγέλματος του, να προβλέψει και ν' αποφύγει το αξιόποινο αποτέλεσμα, το οποίο από έλλειψη της προαναφερόμενης προσοχής, είτε δεν προέβλεψε, είτε το προέβλεψε ως δυνατό, πίστευε όμως ότι δεν θα επερχόταν και γ) να υπάρχει αιτιώδης σύνδεσμος μεταξύ της ενέργειας ή παραλείψεως του δράστη και του αποτελέσματος που επήλθε. Με τις προϋποθέσεις αυτές θεμελιώνεται ειδικότερα ποινική ευθύνη του ιατρού για ανθρωποκτονία από αμέλεια, όταν το ζημιογόνο αποτέλεσμα οφείλεται σε παράβαση από μέρους του των κοινώς αναγνωρισμένων κανόνων της ιατρικής επιστήμης, για τους οποίους δεν μπορεί να γεννηθεί αμφισβήτηση, εφ' όσον η αντίστοιχη ενέργεια ή παράλειψη του δεν ήταν σύμφωνη με το αντικειμενικά επιβαλλόμενο καθήκον επιμελείας, που απορρέει από την άσκηση του επαγγέλματος του και ανάγεται σε νομική υποχρέωση του με επιτακτικούς κανόνες, καθώς και από την εγγυητική θέση αυτού απέναντι στην ασφάλεια της ζωής ή της υγείας του ασθενούς, η οποία δημιουργείται κατά την εκτέλεση της ιατρικής πράξης. Συγκεκριμένα, με το άρθρο 24 του α ν. 1565/1939 "Περί κώδικα ασκήσεως του ιατρικού επαγγέλματος", που διατηρήθηκε σε ισχύ και μετά την εισαγωγή του ΑΚ κατά το άρθρο 47 ΕισΝΑΚ, ορίζεται ότι ο ιατρός οφείλει να παρέχει με ζήλο, ευσυνειδησία και αφοσίωση την ιατρική συνδρομή του, σύμφωνα με τις θεμελιώδεις αρχές της ιατρικής επιστήμης και της πείρας που έχει αποκτήσει, τηρώντας τις ισχύουσες διατάξεις για τη διαφύλαξη των ασθενών και την προστασία των υγιών. Η ιδιαίτερη αυτή νομική υποχρέωση του ιατρού να αποτρέψει το αξιόποινο αποτέλεσμα του θανάτου του ασθενούς, απορρέει από το νόμο (άρθρ. 24 α.ν. 1565/1939 «Περί κωδικός ασκήσεως του ιατρικού επαγγέλματος»), από τον κώδικα ιατρικής δεοντολογίας (β. δ. 156/6-7-1955 και ήδη ν. 3418/2005 «Περί κανονισμού ιατρικής δεοντολογίας») και από την εγγυητική θέση αυτού απέναντι στην ασφάλεια της ζωής ή της υγείας του ασθενούς, που δημιουργείται κατά την εκτέλεση της ιατρικής πράξης. Έτσι, ελέγχεται ο κατηγορούμενος ιατρός για κάθε ενέργεια ή παράλειψη του υπό την ανωτέρω ιδιότητα του ως προς την παρακολούθηση της πορείας του ασθενούς, δηλαδή αν ενήργησε την ακολουθητέα ιατρική αγωγή και τις επιβαλλόμενες εξετάσεις ή και άλλες επεμβατικές ιατρικές πράξεις προς αντιμετώπιση παρενέργειας ή επιπλοκής που μπορούσε να επιφέρει βλάβη της υγείας του ασθενούς ή ακόμη και το θάνατο του, όπως κάθε μέσος ιατρός της ειδικότητας του θα έπραττε υπό τις ίδιες περιστάσεις. Δέον να σημειωθεί ότι η αδυναμία πρόβλεψης του ενδεχομένου να προκύψει αξιόποινου αποτελέσματος, καθίσταται ποινικά κολάσιμο υποκειμενικό μέγεθος εφ' όσον ο δράστης όφειλε αντικειμενικά, κατά τις περιστάσεις και μπορούσε υποκειμενικά, με βάση τις προσωπικές του ικανότητες, να προβλέψει το αποτέλεσμα ως δυνατό και να το αποφύγει. Ειδικότερα, όσον αφορά στην οφειλόμενη από τον ιατρό προσοχή, δεν είναι δυνατόν να καθορισθεί σχηματικά και δογματικά εκ προοιμίου, αλλά βρίσκεται πάντοτε σε συνάρτηση με τις αντικειμενικές και υποκειμενικές συνθήκες και περιστάσεις της συγκεκριμένης περίπτωσης. Οι υπαίτιες ενέργειες και παραλείψεις του ιατρού, δεν είναι δυνατόν να τυποποιηθούν, δεδομένου ότι κάθε ιατρικό περιστατικό παρουσιάζει μοναδικότητα και ιδιοτυπία καθοριστική των ενδεδειγμένων ενεργειών του ιατρού και έτσι, προσδιοριστική της επιμέλειας την οποία πρέπει αυτός να καταβάλει. Πρόδηλο καθίσταται ότι η εκτίμηση και αξιολόγηση των αντικειμενικών δεδομένων, εξαρτάται από το βαθμό και την ποιότητα της γνώσης και εμπειρίας του επιλαμβανόμενου ιατρού. Γενικά μπορεί να λεχθεί ότι το μέτρο της οφειλόμενης από τις περιστάσεις περίσκεψης του συγκεκριμένου ιατρού, πρέπει να είναι η προσοχή που δείχνει κάθε μέσος ιατρός αν βρεθεί, αν όχι κάτω από τις ίδιες, σε παρόμοιες συνθήκες με αυτές που βρέθηκε και ενήργησε ο κρινόμενος ιατρός. Ωστόσο, λαμβάνονται υπόψη και οι προσωπικές περιστάσεις ιδιότητες γνώσεις και ικανότητες του δράστη, με αποτέλεσμα η απαιτούμενη προσοχή να διαφοροποιείται μεταξύ μη ειδικών (ειδικευόμενων) και ειδικευμένων ιατρών, καθ' όσον οι τελευταίοι έχουν τις απαραίτητες γνώσεις που τους καθιστούν ικανότερους να αντιμετωπίσουν τα περιστατικά που ανάγονται στην ειδικότητα τους. Ειδικότερα, σύμφωνα με τη διάταξη του άρθρου 3 παρ. 2 ν. 3418/2005 «Ο ιατρός ενεργεί με βάση. α) την εκπαίδευση που του έχει παρασχεθεί κατά τη διάρκεια των προπτυχιακών του σπουδών, την άσκηση του για την απόκτηση τίτλου ιατρικής ειδικότητας και τη συνεχιζόμενη ιατρική του εκπαίδευση, β) την πείρα και τις δεξιότητες που αποκτά κατά την άσκηση της ιατρικής και γ) τους κανόνες της τεκμηριωμένης και βασισμένης σε ενδείξεις ιατρικής επιστήμης». Η εν λόγω διάταξη αποτυπώνει την ιδιαίτερη σημασία στις ιδιαίτερες γνώσεις και ικανότητες του ιατρού, οι οποίες λαμβάνονται υπόψη για την επίταση της ευθύνης του. Η οφειλόμενη προσοχή πρέπει να καταφάσκεται και στην περίπτωση του ανειδίκευτου ιατρού, όταν η διάγνωση του ανακύπτοντος προβλήματος δεν προϋποθέτει ειδικές ή επιπλέον ιατρικές γνώσεις, που προσδίδει στον ιατρό η απόκτηση μιας ειδικότητας, αλλά μπορεί να επιτευχθεί και με τις βασικές γνώσεις της ιατρικής επιστήμης, που κάθε ιατρός πρέπει να διαθέτει. Ειδικά όσον αφορά στους ειδικευόμενους ιατρούς, αυτοί ενεργούν ιατρικές πράξεις υπό την εποπτεία και την καθοδήγηση των ειδικευμένων ιατρών. Ο σκοπός εξ άλλου της απασχόλησης τους ως «ειδικευόμενων», είναι μέσα από την πρακτική εξάσκηση, να αποκομίσουν την απαραίτητη γνώση και εμπειρία, ούτως ώστε να καταστούν και οι ίδιοι «ειδικευμένου). Πλην όμως και, λαμβανομένου υπόψη κατά περίπτωση και του χρονικού διαστήματος της εξειδίκευσης που έχει παρέλθει, οι ειδικευόμενοι ιατροί μπορούν να διενεργούν ιατρικές πράξεις, για τις οποίες δεν απαιτούνται ιδιαίτερες ιατρικές γνώσεις (π.χ. αιμοληψία). Ευθύνονται δε, εάν δεν παράσχουν ή παράσχουν πλημμελώς ιατρική αρωγή (μη διενέργεια ιατρικών πράξεων ή διενέργεια αυτών κατά τρόπο εσφαλμένο, π. χ. πρώτες βοήθειες, εντολή διενέργειας εξετάσεων, αξιολόγηση συμπτωμάτων και αποτελεσμάτων εξετάσεων), για τις οποίες δεν απαιτούνται εξειδικευμένες γνώσεις. Για τις ιατρικές πράξεις που απαιτούν εξειδικευμένες γνώσεις, οι ειδικευόμενοι οφείλουν να ενημερώσουν άμεσα και χωρίς οιαδήποτε καθυστέρηση τους ειδικευμένους ιατρούς, άλλως βαρύνονται με «σφάλμα περί την ανάληψη». Επίσης ευθύνονται εάν ενεργούν κατά παράβαση των οδηγιών και των υποδείξεων των ειδικευμένων ιατρών. Περαιτέρω συντρέχουν οι προϋποθέσεις ευθύνης και των τελευταίων (ειδικευμένων ιατρών) όταν αναθέτουν στους ειδικευόμενους τη διενέργεια ιατρικών πράξεων, στις οποίες οι τελευταίοι αδυνατούν να ανταποκριθούν («σφάλμα περί την ανάθεση») λόγω έλλειψης εμπειρίας και γνώσεων, χωρίς τη δική τους εποπτεία Σύμφωνα δε με το άρθρο 9 παρ. 3 του ν. 3418/2005 (Κώδικας Ιατρικής Δεοντολογίας). «Ο ιατρός οφείλει να παρέχει τις υπηρεσίες του για την αντιμετώπιση επειγόντων περιστατικών, ανεξάρτητα από την ειδικότητα του. Η υποχρέωση αυτή βαρύνει τον ιατρό, ακόμη και όταν δεν υπάρχουν τα κατάλληλα μέσα για την άσκηση της ιατρικής, και ισχύει μέχρι την παραπομπή του ασθενή σε ιατρό κατάλληλης ειδικότητας ή τη μεταφορά του σε κατάλληλη μονάδα παροχής υπηρεσιών φροντίδας και περίθαλψης. Σε κάθε περίπτωση, ο ιατρός οφείλει να εξαντλήσει τις υπάρχουσες, κάτω από τις δεδομένες συνθήκες, δυνατότητες, σύμφωνα με τις επιταγές της ιατρικής επιστήμης». Περαιτέρω, η καταδικαστική απόφαση έχει την απαιτουμένη κατά τα άρθρα 93 παρ. 3 του Συντάγματος και 139 Κ.Π.Δ. ειδική και εμπεριστατωμένη αιτιολογία, η έλλειψη της οποίας ιδρύει τον, από το άρθρο 510 παρ. 1 στοιχ. Δ του Κ.Π.Δ., λόγο αναιρέσεως, όταν αναφέρονται σ' αυτήν με σαφήνεια, πληρότητα και χωρίς αντιφάσεις ή λογικά κενά, τα πραγματικά περιστατικά που προέκυψαν από την αποδεικτική διαδικασία, στα οποία στηρίχθηκε η κρίση του δικαστηρίου για την συνδρομή των αντικειμενικών και υποκειμενικών στοιχείων του εγκλήματος, οι αποδείξεις που τα θεμελιώνουν και οι νομικές σκέψεις υπαγωγής των περιστατικών αυτών στην εφαρμοσθείσα ουσιαστική ποινική διάταξη. Για την ύπαρξη τέτοιας αιτιολογίας είναι παραδεκτή η αλληλοσυμπλήρωση του αιτιολογικού της αποφάσεως με το διατακτικό της, που αποτελούν ενιαίο σύνολο, τα δε αποδεικτικά μέσα αρκεί να αναφέρονται γενικώς, κατά το είδος τους και δεν απαιτείται αναλυτική παράθεση τους και μνεία του τι προκύπτει χωριστά από το καθένα, ούτε είναι απαραίτητη η αξιολογική συσχέτιση και σύγκριση μεταξύ τους ή να προσδιορίζεται η αποδεικτική βαρύτητα εκάστου, ενώ το γεγονός ότι εξαίρονται ορισμένα αποδεικτικά μέσα, δεν υποδηλώνει ότι δεν ελήφθησαν υπόψη τα άλλα. Η εσφαλμένη εκτίμηση των αποδείξεων, όμως, από το δικαστήριο της ουσίας και ειδικότερα η εσφαλμένη αξιολόγηση των μαρτυρικών καταθέσεων, δεν αποτελεί λόγο αναιρέσεως της αποφάσεως, καθόσον, στην περίπτωση αυτή, υπό την επίφαση της ελλείψεως αιτιολογίας, πλήττεται η περί τα πράγματα κρίση του δικαστηρίου, η οποία είναι αναιρετικώς ανέλεγκτη (Ολ. Α.Π. 1/2018, 1/2005). Τέλος, στην αθωωτική απόφαση, ενόψει του τεκμηρίου της αθωότητας, που θεσπίζεται και από τη διάταξη του άρθρου 6 παρ. 2 της Ε.Σ.Δ.Α. (Ν.Δ/μα 53/1974) και δεδομένου, ότι αντικείμενο αποδείξεως στην ποινική δίκη αποτελεί η ενοχή και όχι η αθωότητα του κατηγορουμένου, ο οποίος κηρύσσεται ένοχος μόνον αν αποδειχθεί η ενοχή του και όχι αν δεν αποδειχθεί η αθωότητα του, υπάρχει έλλειψη της απαιτούμενης (από τις προαναφερόμενες διατάξεις) ειδικής και εμπεριστατωμένης αιτιολογίας, που θεμελιώνει λόγο αναίρεσης από το άρθρο 510 παρ. 1 στοιχ Δ' ΚΠοινΔ, όταν. α) είτε δεν αναφέρονται στην απόφαση καθόλου είτε αναφέρονται με τρόπο ελλιπή ή ασαφή τα πραγματικά περιστατικά, που αποδείχτηκαν από την ακροαματική διαδικασία και δικαιολογούν την κρίση για τη μη συνδρομή των αντικειμενικών και υποκειμενικών στοιχείων της αξιόποινης πράξης, που αποδίδεται στον κατηγορούμενο και β) όταν το δικαστήριο δεν αιτιολογεί με σαφήνεια και πληρότητα γιατί δεν πείσθηκε για την ενοχή του κατηγορουμένου από τα αποδεικτικά μέσα που προσδιορίζονται στα πρακτικά της απόφασης και τα οποία έλαβε υπόψη του για τον σχηματισμό της περί των πραγμάτων κρίσεως του (ολ ΑΠ 2/17, 3/10).\nΣτην προκειμένη περίπτωση το Τριμελές Πλημμελειοδικείο Πατρών, με την προσβαλλομένη υπ’ αριθμ. 2732/2017 απόφαση του, κήρυξε αθώες τις κατηγορούμενες 1. … και 2. … για την αξιόποινη πράξη της ανθρωποκτονίας από αμέλεια και, συγκεκριμένα, του ότι: "στην Πάτρα, κατά το χρονικό διάστημα από ώρα 23.00' μ.μ. της 26ης Νοεμβρίου 2012 έως ώρα 09.00'π.μ. της 27ης Νοεμβρίου 2012, από συγκλίνουσα και εκ παραλλήλου επιδειχθείσα αμέλεια τους, ήτοι από έλλειψη της προσοχής που όφειλαν κατά τις περιστάσεις και μπορούσε η καθεμία τους να καταβάλει μολονότι εκ της ιδιότητος τους ως ιατρών ήταν υπόχρεες προς τούτο, προξένησαν το θάνατο άλλου, αποτέλεσμα το οποίο δεν προέβλεψαν. Ειδικότερα, η πρώτη κατηγορούμενη … ως ειδικευόμενη ιατρός κατέχουσα τη θέση ειδικευόμενης παιδίατρου στην Β' Παιδιατρική Κλινική του Πανεπιστημιακού Γενικού Νοσοκομείου Πατρών και η δεύτερη εξ αυτών … ως ειδικευμένη ιατρός - παιδίατρος, Διευθύντρια του Ε.Σ.Υ. της Πανεπιστημιακής παιδιατρικής κλινικής του ως άνω νοσοκομείου, κατά την ανωτέρω ημεροχρονολογία ούσες ιατροί εφημερίας, από αμέλεια, με πράξεις και παραλείψεις τους, προκάλεσαν το θάνατο άλλου, αποτέλεσμα το οποίο δεν προέβλεψαν. Συγκεκριμένα, η πρώτη κατηγορούμενη στις 26-11-2012, ως εφημερεύουσα ειδικευόμενη παιδίατρος, στο τμήμα επειγόντων περιστατικών του Πανεπιστημιακού Γενικού Νοσοκομείου Πατρών, εξέτασε άρρεν αβάπτιστο βρέφος, ηλικίας δύο (2) μηνών και τριών (3) ημερών, τέκνο του … και της …, το οποίο είχε παραπεμφθεί από το Γενικό Νοσοκομείο Αγρινίου με εμπύρετο βρογχιολίτιδα και περί ώρα 23.00' μ.μ. έδωσε εντολή εισαγωγής αυτού στη Β' Παιδιατρική Κλινική του Π.Γ.Ν.Π. ενώ στη συνέχεια είχε την ευθύνη της παρακολούθησης της κατάστασης της υγείας του εν λόγω ασθενούς. Πλην όμως κατά την παροχή των ανωτέρω ιατρικών της υπηρεσιών στο βρέφος, η κατηγορούμενη, στον ως άνω τόπο και χρόνο, αντίθετα με τα διδάγματα και τους κανόνες της επιστήμης της έπραξε διαδοχικώς ως εξής: μετά την εισαγωγή του βρέφους στη Β' Παιδιατρική Κλινική και τη διενέργεια εργαστηριακού ελέγχου: παρά τη διαπίστωση περί ώρα 3.00' π.μ. της 27ης-11-2012 υψηλού πυρετού (μέχρι 38,6° C), γογγυσμού, άρνησης λήψης τροφής, ταχυκαρδίας (160-180 σφύξεις/min), ταχύπνοιας και αναπνευστικής δυσχέρειας, της επιδείνωσης δηλαδή της κλινικής κατάστασης του βρέφους, τα συμπτώματα αυτά δεν αντιμετωπίστηκαν από την κατηγορούμενη με την ενδεδειγμένη χορήγηση αντιμικροβιακής αγωγής, δεδομένου ότι έθεταν την υποψία σηψαιμίας (οφειλόμενη σε χρυσίζοντα σταφυλόκοκκο), αλλά προέβη σε τοποθέτηση του βρέφους σε Hood 02 και ακτινογραφία θώρακος και συνέχισε να αντιμετωπίζει το περιστατικό ως βρογχιολίτιδα, με αποτέλεσμα από ώρα 5.00' έως 11.00' π.μ. της 27ης-11-2012, να επιδεινωθεί ραγδαία η κατάσταση της υγείας του βρέφους και να περιέλθει αχ κατάσταση καταπληξίας (shock), ήτοι σε παθολογική κατάσταση που προκύπτει από την αδυναμία της καρδιάς (και συνολικά του καρδιαγγειακού συστήματος) να εξασφαλίσει επαρκή ροή αίματος και οξυγόνου για τα όργανα και ειδικότερα σε κατάσταση κατά την οποία το καρδιαγγειακό σύστημα αδυνατεί να υποστηρίξει τις μεταβολικές απαιτήσεις της κυτταρικής λειτουργίας, να εισαχθεί αυτό με εικόνα σηπτικής καταπληξίας (shock) στη Μονάδα Εντατικής Θεραπείας Παίδων του ΠΓΝΠ, όπου και διαπιστώθηκε πνευμονία. Συνεπεία των ανωτέρω ιατρικών σφαλμάτων και παραλείψεων της 1ης κατηγορουμένης επήλθε επιδείνωση της κατάστασης του ανωτέρω βρέφους. Η δεύτερη κατηγορούμενη, …, ειδικευμένη-παιδίατρος και εφημερεύουσα την 26η-27η/11/2012, στην παιδιατρική κλινική του ως άνω νοσοκομείου αντίθετα με τα διδάγματα και τους κανόνες της επιστήμης της, ενόψει και της θέσεως της, έπραξε διαδοχικώς ως εξής δεν είχε την οφειλόμενη εποπτεία επί των ιατρικών πράξεων της συγκατηγορουμένης της ειδικευόμενης-ιατρού και απείχε της παροχής προς αυτήν των απαραίτητων ιατρικών υποδείξεων και κλινικών συστάσεων προς επιτυχή θεραπευτική έκβαση της περίπτωσης. Ειδικότερα, αν και την 26η-27η/11/2012 εφημέρευε στην παιδιατρική κλινική, κατά το χρόνο εισαγωγής και εξέτασης του βρέφους από την 1η κατηγορούμενη, η ίδια δεν βρισκόταν στο νοσοκομείο, αλλά ενημερωνόταν τηλεφωνικά από την τελευταία για την κλινική εικόνα του βρέφους και την εξέλιξη αυτής, ενώ από ώρα 23.00' μ.μ. της 26ης-11-2012 έως και ώρα 09.00' π.μ. της 27ης-11 -2012 παρά τη σοβαρή κατάσταση της υγείας του βρέφους και τη συνεχόμενη επιδείνωση αυτής, δεν εξέτασε αυτό, αλλά εκτιμούσε εσφαλμένα την κατάσταση του τηλεφωνικά, και παρά τα συμπτώματα υψηλού πυρετού (μέχρι 38,6° C), γογγυσμού, άρνησης λήψης τροφής, ταχυκαρδίας (160-180 σφύξεις/min), ταχύπνοιας και αναπνευστικής δυσχέρειας, συνέχιζε να εκτιμά το περιστατικό ως βρογχιολίτιδα, και δεν παρείχε στην πρώτη κατηγορούμενη τις απαιτούμενες υποδείξεις, ήτοι ήδη από ώρα 3.00' της 27ης-11-2012 την υπόδειξη να ενημερώσει άμεσα τους ιατρούς της Μονάδας Εντατικής Θεραπείας Παίδων του Π.Γ.Ν.Π. για συνεκτίμηση της κλινικής κατάστασης και της άμεσης εισαγωγής του βρέφους στη ΜΕΘ Παίδων Π.Γ.Ν.Π. Λόγω της συνολικής προαναφερθείσας συμπεριφοράς αμφοτέρων των κατηγορουμένων σημειώθηκε ραγδαία χειροτέρευση της υγείας του βρέφους, το οποίο εισήχθη περί ώρα 12.00' μ.μ. της 27ης-11-2012 στη Μονάδα Εντατικής Θεραπείας Παίδων του Π.Γ.Ν.Π. με εικόνα σηπτικής καταπληξίας (shock), περί ώρα 16.30' μ.μ. παρουσίασε άπνοια διασωληνώθηκε και τέθηκε σε μηχανικό αερισμό (υποβοήθηση με αναπνευστήρα), ενώ στη συνέχεια, στις 28-11-2012, παρουσίασε πνευμοθώρακα, ήτοι συλλογή αέρα μέσα στην υπεζωκοτική κοιλότητα (κοιλότητα ανάμεσα στον πνεύμονα και στο θώρακα), που αντιμετωπίστηκε με θωρακική παροχέτευση. Ακολούθως, στις 29-11-2012, το βρέφος παρουσίασε ενδοκαρδίτιδα, λοίμωξη δηλαδή και φλεγμονή των καρδιακών βαλβίδων και του ενδοκαρδίου, συνεπεία της σηψαιμίας που προκλήθηκε από χρυσίζοντα σταφυλόκοκκο και περί ώρα 13.55' της ίδιας ημέρας παρουσίασε καρδιακή ανακοπή και κατέληξε περί ώρα 14.25' μ.μ., με το θάνατο του αποδοθέντα σε λοβώδη πνευμονία, σταδίου φαιάς ηπάτωσης. Το εν λόγω δε θανατηφόρο αποτέλεσμα επήλθε λόγω της προεκτεθείσας διαδοχικώς επιδειχθείσης παράλληλης και συγκλίνουσας αμελείας αμφοτέρων των κατηγορουμένων ως επιληφθείσας και εποπτεύουσας ιατρού αντίστοιχα, οφείλεται δε (ως μόνης ενεργούς αιτίας της επέλευσης του) αποκλειστικώς στην ενάντια στους κανόνες και τις γενικές επιστημονικές αρχές της ιατρικής δράσης και των δύο κατηγορουμένων".\n"Κατά τις νυκτερινές ώρες της 26ης-11-2012, οδηγήθηκε στο Πανεπιστημιακό Γενικό Νοσοκομείο Πατρών το αβάπτιστο ηλικίας δύο (2) μηνών και τριών (3) ημερών άρρεν τέκνο του πολιτικώς ενάγοντος, …, προκειμένου να αντιμετωπισθεί η βρογχιολίτιδα, n οποία είχε διαγνωσθεί τόσο από τον οικογενειακό παιδίατρο …, ο οποίος διατηρεί ιατρείο στην πόλη του Αγρινίου, όπου και κατοικούσαν κατά τον ανωτέρω χρόνο οι ως άνω γονείς μαζί με τα τέσσερα ανήλικα τέκνα τους, όσο και από τον …, διευθυντή της παιδιατρικής κλινικής του Νοσοκομείου Αγρινίου. Ειδικότερα, το τέταρτο παιδί των ανωτέρω γεννήθηκε στο Αγρίνιο στις 24-09-2012, αρτιμελές, υγιές, με φυσιολογικό τοκετό μετά από κύηση 38 εβδομάδων και βάρος γέννησης 3.400 gr. Στις 21-11-2012, το βρέφος παρουσίασε ρινική καταρροή, χωρίς πυρετό. Εξετάσθηκε από τον παιδίατρο …, ο οποίος διαπίστωσε ρινίτιδα. Στις 25-11-2012, παρουσίασε θερμοκρασία 37,2° C και συριγμό. Στις 26-11-2012, εξετάσθηκε εκ νέου από τον οικογενειακό παιδίατρο, ο οποίος διέγνωσε βρογχιολίτιδα (ιογενή λοίμωξη του αναπνευστικού) και συνέστησε εισπνεόμενα βρογχοδιασταλτικά και στεροειδή. Το απόγευμα της ίδιας ημέρας παρουσίασε πυρετό (38,7°C), αναπνευστική δυσχέρεια και μειωμένη λήψη τροφής, οπότε, σε νέα επικοινωνία με τον παιδίατρο, συνεστήθη μεταφορά του στο Γενικό Νοσοκομείο Αγρινίου. Το βρέφος, συνοδευόμενο από τους γονείς του, προσήλθε στις 26-11-2012 στα ΤΕΠ του Νοσοκομείου Αγρινίου δύο φορές (περί ώρα 20.15'και 22.10' μ.μ.). Εξετάσθηκε από τον παιδίατρο …, ο οποίος παρατήρησε έντονη ρινίτιδα, ήπιο συριγμό, διάσπαρτους ρεγχάζοντες άμφω και σχετικά ικανοποιητικό κορεσμό αρτηριακού αίματος (Sat02):93-95%. Χορηγήθηκε μια δόση εισπνεόμενου βρογχοδιασταλτικού και με (Sat02):96-98% το βρέφος παραπέμφθηκε στο Πανεπιστημιακό Γενικό Νοσοκομείο Πατρών για περαιτέρω αντιμετώπιση. Ο ίδιος ο ιατρός (…), εξεταζόμενος στο ακροατήριο, διευκρίνισε ότι συνέστησε στους συγγενείς του βρέφους να μεταβούν στην Πάτρα, διότι σε -δευτεροβάθμιο νοσοκομείο, όπως είναι αυτό του Αγρινίου, δεν υπάρχει ΜΕΘ Παίδων και, συνεπώς, δεν νοσηλεύονται σ' αυτό παιδιά κάτω των 6 μηνών, διότι, σε περίπτωση που κάποιο παιδί παρουσιάσει άπνοια το βράδυ, υπάρχει κίνδυνος για τη ζωή του, ακριβώς λόγω της έλλειψης ΜΕΘ Παίδων. Η διακομιδή του βρέφους στο Πανεπιστημιακό Γενικό Νοσοκομείο Πατρών έγινε από τον πατέρα του…, με το ιδιωτικής χρήσεως αυτοκίνητο του και όχι με ασθενοφόρο, συνοδευόμενο και από τη γιαγιά του και μητέρα του ανωτέρω, …. Αφού έγινε αρχικά η εξέταση του στο Τμήμα Επειγόντων Περιστατικών δόθηκε εντολή εισαγωγής στη Β' Παιδιατρική Κλινική του νοσοκομείου και εισήχθη περί ώρα 23.00' μ.μ. της 26ης-11-2012 με κύρια αντικειμενικά ευρήματα, κατά την είσοδο του, τα εξής: καλή γενική κατάσταση, θερμοκρασία 36,9° C, χωρίς σημεία αναπνευστικής δυσχέρειας, χωρίς ταχύπνοια, χωρίς αξιόλογα ακροαστικά ευρήματα, με καλό κορεσμό αρτηριακού αίματος (Sa+02: 987ο). Παρελήφθη δε από την πρώτη κατηγορούμενη, εφημερεύουσα ειδικευόμενη ιατρό της παιδιατρικής κλινικής του νοσοκομείου, η οποία διενήργησε εργαστηριακό έλεγχο (γενική αίματος, CRP, Β/Χ και καλλιέργεια αίματος), ενημερώνοντας τηλεφωνικά και την δεύτερη κατηγορούμενη, εφημερεύουσα ειδικευμένη ιατρό, Διευθύντρια του ΕΣΥ. στην Παιδιατρική Κλινική του ΠΓΝΠ, η οποία είχε αναλάβει άλλα περιστατικά, τα οποία κρίθηκαν πιο σοβαρά. Από τον εργαστηριακό έλεγχο εισόδου, οι φυσιολογικές τιμές λευκών αιμοσφαιρίων (5.850 k/ml) και πολυμορφοπύρηνων (547ο), καθώς και η σχετικά χαμηλή C-αντιδρώσα πρωτεΐνη (6,1 mg/dl), σύμφωνα και με την έκθεση πραγματογνωμοσύνης του ιατρού πραγματογνώμονα, … (Διευθυντή Μονάδας Εντατικής Θεραπείας Νοσοκομείου Παίδων «Η Αγία Σοφία»), συνηγορούσαν υπέρ ιογενούς λοίμωξης που δικαιολογεί τη μη χορήγηση αντιβίωσης. Ταυτόχρονα, η πρώτη κατηγορούμενη, έλαβε κατά την εισαγωγή του βρέφους στην κλινική καλλιέργεια αίματος, προκειμένου, μετά βεβαιότητας, να αποκλείσει την ύπαρξη μικροβίου. Από ώρα 12:00 π.μ. έως ώρα 03:00 π.μ., η πρώτη κατηγορούμενη εξέτασε το βρέφος δύο φορές και το εξέτασε για τρίτη φορά στις 03:00 το πρωί, κατά τον οποίο (έλεγχο) το βρέφος παρουσίασε πυρετό μέχρι 38,6°C, γογγυσμό, άρνηση λήψης τροφής, 160-180 σφύξεις/min, ταχύπνοια και αναπνευστική δυσχέρεια. Κατόπιν συνεννόησης και με τη δεύτερη κατηγορούμενη, το βρέφος τέθηκε σε οξυγόνο Hood 02 λόγω υποξαιμίας και υποβλήθηκε σε ακτινογραφία θώρακος, ενώ ελήφθησαν και αέρια αίματος. Η ακτινογραφία θώρακος ήταν φυσιολογική και τα αέρια αίματος συμβατά με ιογενή βρογχιολίτιδα. Περί ώρα 5.30' π.μ., το βρέφος επανεξετάσθηκε από την εφημερεύουσα ειδικευόμενη ιατρό, εκτιμήθηκε η ακτινογραφία θώρακος και ο αιματολογικός έλεγχος που είχε ληφθεί κατά την εισαγωγή και συνέχισε το περιστατικό να αντιμετωπίζεται ως βρογχιολίτιδα. Στις 07:00 το πρωί έγινε έναρξη ενδοφλέβιας ενυδάτωσης και ελήφθη νέος εργαστηριακός έλεγχος. Λόγω παραμονής του γογγυσμού και της ταχυκαρδίας ελήφθη εκ νέου εργαστηριακός έλεγχος (γενική αίματος, CRP, Β/Χ και καλλιέργεια ούρων, γενική εγκεφαλονωτιαίου υγρού, Latex, και καλλιέργεια, Ag για RSV). Η κατάσταση του βρέφους παρέμενε σταθερά και περί ώρα 08:30 το πρωί το περιστατικό παρελήφθη από τους τακτικούς ιατρούς, ενώ περί ώρα 09.00, υπεβλήθη σε οσφυονωτιαία παρακέντηση, προκειμένου να διαπιστωθεί η ύπαρξη μηνιγγίτιδας, η οποία (παρακέντηση) απέβη φυσιολογική. Το επόμενο διάστημα ελήφθησαν τα αποτελέσματα του νέου εργαστηριακού ελέγχου, που ήταν ενδεικτικά μικροβιακής λοίμωξης [πτώση λευκών αιμοσφαιρίων (2.120 K/ml) και πολυμορφοπύρηνων (30%), άνοδος της C-αντιδρώσα πρωτεΐνη (13,3 mg/dl)]. Περί ώρα 11.00' π.μ. μετά από συνεννόηση των ιατρών …, και αφού είχαν εξετάσει το βρέφος περί ώρα 10.30' π.μ., εδόθη απ' αυτούς εντολή έναρξης αντιβίωσης (κεφτριαξόνη) και λόγω της συνεχιζόμενης ταχυκαρδίας και της επηρεασμένης κατάστασης του βρέφους, αυτό υποβλήθηκε σε ηλεκτροκαρδιογράφημα και μεταφέρθηκε στη Μονάδα Εντατικής Θεραπείας. Πριν τη μεταφορά του βρέφους στη ΜΕΘ, έγινε φόρτιση με φυσιολογικό ορό. Κατά την είσοδο του βρέφους στη ΜΕΘ, περί ώρα 12.00' μ.μ. της 27ης-11-2012, διαπιστώθηκε ότι το βρέφος βρισκόταν σε κατάσταση καταπληξίας (shock), ήτοι σε παθολογική κατάσταση που προκύπτει από την αδυναμία της καρδιάς (και συνολικά του καρδιαγγειακού συστήματος) να εξασφαλίσει επαρκή ροή αίματος και οξυγόνου για τα όργανα και ειδικότερα σε κατάσταση κατά την οποία το καρδιαγγειακό σύστημα αδυνατεί να υποστηρίξει τις μεταβολικές απαιτήσεις της κυτταρικής λειτουργίας. Το βρέφος υποβλήθηκε σε νέο εργαστηριακό έλεγχο και νέα ακτινογραφία θώρακος και έδειξε εικόνα πνευμονίας. Τέθηκε αρχικά σε Hood με μεγάλη συγκέντρωση 02. Χορηγήθηκε συνδυασμός αντιμικροβιακών ευρέως φάσματος για μεγαλύτερη μικροβιακή κάλυψη και αντιμετωπίστηκε το «shock», βάσει διεθνούς πρωτοκόλλου (φορτίσεις υγρών, συνδυασμοί αγγειοδραστικών ουσιών, κορτικοστεροειδή, μεταγγίσεις με πλάσμα, αίμα, λευκωματίνη και γ- σφαιρίνη). Περί ώρα 16.30' μ.μ., το βρέφος παρουσίασε άπνοια, διασωληνώθηκε και τέθηκε σε μηχανικό αερισμό (υποβοήθηση με αναπνευστήρα) με υψηλές παραμέτρους λόγω της σοβαρής πνευμονικής βλάβης. Στις 28-11-2012, λόγω των πνευμονικών βλαβών και των υψηλών παραμέτρων του αναπνευστήρα, το βρέφος παρουσίασε πνευμοθώρακα, μια επικίνδυνη για τη ζωή του κατάσταση, λόγω της συλλογής αέρα μέσα στην κοιλότητα ανάμεσα στον πνεύμονα και στο θώρακα, που αντιμετωπίστηκε με θωρακική παροχέτευση, ενώ παράλληλα τέθηκε σε ειδικό αναπνευστήρα υψηλής συχνότητας. Έγινε δε γνωστό και το αποτέλεσμα της καλλιέργειας αίματος που είχε ληφθεί από την Παιδιατρική Κλινική την 27η-11- 2012 και απομονώθηκε και εκεί χρυσίζων σταφυλόκοκκος. Τις επόμενες ώρες η κατάσταση του βρέφους συνέχισε να επιδεινώνεται. Παρουσίασε μειωμένη διούρηση (παρά τη χορήγηση διουρητικών) και οίδημα ανά σάρκα. Στις 29-11-2012, υπήρξε περαιτέρω επιδείνωση της κατάστασης του βρέφους, παρά τη χορήγηση αγωγής και σε υπερηχογράφημα καρδίας διαπιστώθηκε ενδοκαρδίτιδα, λοίμωξη δηλαδή και φλεγμονή των καρδιακών βαλβίδων και του ενδοκαρδίου, συνεπεία της σηψαιμίας που προκλήθηκε από τον χρυσίζοντα σταφυλόκοκκο. Περί ώρα 13.55' μ.μ., το βρέφος παρουσίασε καρδιακή ανακοπή, η δε προσπάθεια καρδιοαναπνευσπκής αναζωογόνησης δεν απέδωσε. Το βρέφος κατέληξε στις 14.25' μ.μ. της 29ης-11-2012 και μεταφέρθηκε για νεκροψία-νεκροτομή. Σύμφωνα με τη με αριθμ. πρωτ. ./03-04-2013 ιατροδικαστική έκθεση νεκροψίας-νεκροτομής, ο θάνατος του βρέφους επήλθε συνεπεία λοβώδους πνευμονίας, σταδίου φαιάς ηπάτωσης. Η λοβώδης πνευμονία προσβάλλει έναν ολόκληρο λοβό ή βρογχοπνευμονικό τμήμα και στις περισσότερες των περιπτώσεων οφείλεται σε στρεπτόκοκκο της πνευμονίας, και διακρίνεται σε τέσσερα στάδια: α) συμφόρηση, β) ερυθρά ηπάτωση, γ) φαιά ηπάτωση και δ) λύση. Εν προκειμένω, το βρέφος κατέληξε λόγω λοβώδους πνευμονίας, σταδίου φαιάς ηπάτωσης, στάδιο που χαρακτηρίζεται από αποδόμηση των ερυθροκυττάρων. Με βάση όλα τα ανωτέρω, δεν προέκυψε ότι η δυσμενής εξέλιξη και εν τέλει ο θάνατος του βρέφους μπορεί να συσχετισθεί με οποιαδήποτε πράξη ή παράλειψη των κατηγορουμένων. Αντίθετα, αποδείχθηκε ότι, κατά το κρίσιμο χρονικό διάστημα από την εισαγωγή του βρέφους στην Β' Παιδιατρική Κλινική του Π.Γ.Ν. Πατρών περί ώρα 23.00 της 26ης-11-2012 έως τη λήξη της εφημερίας των κατηγορουμένων περί ώρα 08.00 πρωινή της 27ης-11-2012, οι τελευταίες αντιμετώπισαν το περιστατικό ενεργώντας με γνώμονα την ιατρική δεοντολογία και τους κανόνες της ιατρικής επιστήμης, ήτοι οι ενέργειες τους ήταν σύμφωνες με το αντικειμενικώς επιβαλλόμενο καθήκον επιμέλειας κατά την άσκηση του επαγγέλματος τους, και δεν συνδέονται αιτιωδώς με το επελθόν αποτέλεσμα του θανάτου του βρέφους. Ειδικότερα, αποδείχθηκε ότι, όταν, περί ώρα 03:00 πρωινή της 27ης-11 -2012, το βρέφος παρουσίασε πυρετό μέχρι 38,6°C, γογγυσμό, άρνηση Λήψης τροφής, 160-180 σφύξεις/min, ταχύπνοια και αναπνευστική δυσχέρεια, η πρώτη κατηγορούμενη, ορθώς δεν προέβη στη χορήγηση αντιμικροβιακής αγωγής, αφού τα ανωτέρω συμπτώματα είναι συνήθη σε ιογενείς Λοιμώξεις, ιδιαίτερα δε στην βρογχιολίτιδα, και δεν τεκμηριώνουν μικροβιακή επιπλοκή. Αντίθετα, η πρώτη κατηγορούμενη, ενεργώντας με γνώμονα την ιατρική δεοντολογία και τους κανόνες της ιατρικής επιστήμης και κατόπιν υπόδειξης της δεύτερης εξ αυτών, υπέβαλε το βρέφος σε ακτινογραφία θώρακος, η οποία, όμως, δεν ανέδειξε εικόνα πνευμονίας ή άλλα στοιχεία που να συνηγορούσαν σε μικροβιακή λοίμωξη των πνευμόνων. Παράλληλα ελήφθησαν και αέρια αίματος που ήταν φυσιολογικά, ενός το βρέφος τέθηκε σε οξυγόνο Hood 02 λόγω υποξαιμίας, με αποτέλεσμα να βελτιωθεί ο κορεσμός οξυγόνου. Με βάση τα δεδομένα αυτά, το περιστατικό συνέχισε να αντιμετωπίζεται ως βρογχιολίτιδα και μόνο περί ώρα 9.00 πρωινή, όταν και είχε τελειώσει n εφημερία των κατηγορουμένων, λόγω της επιμονής του πυρετού, το βρέφος υπεβλήθη σε οσφυονωτιαία παρακέντηση, προκειμένου να διαπιστωθεί η ύπαρξη μηνιγγίτιδας, η οποία (παρακέντηση) απέβη φυσιολογική. Ακόμη και στην περίπτωση, όμως, που, κατά το ως άνω κρίσιμο χρονικό σημείο, είχε χορηγηθεί στο βρέφος αντιβίωση, αυτή θα ήταν αντιβίωση ευρέος φάσματος τρίτης γενεάς, η οποία καλύπτει μεν τις περισσότερες μικροβιακές λοιμώξεις αυτής της ηλικίας όχι όμως και το συγκεκριμένο μικρόβιο που είχε εγκατασταθεί στο βρέφος ήτοι ο χρυσίζων σταφυλόκοκκος, ο οποίος προέκυψε μόνο μετά τη λήψη, στις 28-11-2012, των αποτελεσμάτων της καλλιέργειας αίματος που είχε ληφθεί από την πρώτη κατηγορούμενη στις 27η-11-2012. Την ίδια δε αντιβίωση ξεκίνησαν και οι ιατροί που αντικατέστησαν τις κατηγορούμενες το πρωί της 27ης- 11-2012, περί ώρα 11:00 πρωινή, η οποία δεν απέφερε αποτέλεσμα. Μετά δε την εισαγωγή στην ΜΕΘ, χορηγήθηκε συνδυασμός αντιμικροβιακών ευρέος φάσματος για μεγαλύτερη μικροβιακή κάλυψη και, μόνο μετά την λήψη των αποτελεσμάτων της καλλιέργειας αίματος, χορηγήθηκαν εξειδικευμένα φάρμακα κατάλληλα για την αντιμετώπιση της πάθησης. Με βάση τα ανωτέρω, οι κατηγορούμενες πρέπει να κηρυχθούν αθώες της πράξης που τους αποδίδεται με το κατηγορητήριο.\nΜε αυτά που δέχτηκε το Δικαστήριο, δεν διέλαβε ειδική και εμπεριστατωμένη αιτιολογία για την απαλλαγή των κατηγορουμένων από την αποδιδόμενη σε αυτές πράξη της ανθρωποκτονίας από αμέλεια. Και τούτο γιατί ουδεμία μνεία διαλαμβάνεται στο αιτιολογικό για τα πραγματικά περιστατικά που θεμελιώνουν την ανυπαρξία της αντικειμενικής και υποκειμενικής υπόστασης του ως άνω εγκλήματος, ούτε εξηγούνται οι λόγοι για τους οποίους τα αποδεικτικά μέσα που προσκομίστηκαν δεν επαρκούσαν για την κατάφαση της ενοχής των κατηγορουμένων, ενώ, περαιτέρω., στην απόφαση έχουν εμφιλοχωρήσει αντιφάσεις, ασάφειες και λογικά κενά, που καθιστούν ανέφικτο τον αναιρετικό έλεγχο. Ειδικότερα, αναφορικά με τη θεμελίωση τυχόν ιατρικής ευθύνης των κατηγορουμένων στον κατά τα ανωτέρω επελθόντα θάνατο του ηλικίας δύο μηνών και τριών ημερών τέκνου του πολιτικώς ενάγοντος …, η προσβαλλόμενη απόφαση ενώ δέχεται ότι το βρέφος εισήλθε περί ώρα 23.00 της 26-11-2012 στη Β' Παιδιατρική Κλινική του Πανεπιστημιακού Γενικού Νοσοκομείου Πατρών, στο οποίο εφημέρευε ως ειδικευόμενη ιατρός η πρώτη κατηγορουμένη … και ως διευθύντρια ΕΣΥ η δεύτερη κατηγορουμένη …, ότι το βρέφος εξετάστηκε κατ' επανάληψη από την πρώτη κατηγορουμένη, η οποία ενημέρωνε τηλεφωνικώς την δεύτερη και συνεννοείτο με αυτή για τον τρόπο αντιμετώπισης του περιστατικού ως βρογχιολίτιδα μέχρι τη λήξη της εφημερίας τους (ώρα 9.00 της 27-11- 2012) : Α) Δεν αιτιολογεί γιατί δεν εξέτασε το βρέφος και η δεύτερη κατηγορουμένη ούτε αναφέρεται αν η πρώτη τούτων, λόγω της ιδιότητας της ως ειδικευόμενης, κάλεσε τη δεύτερη προς τούτο και αν την κάλεσε γιατί αυτή (…) δεν προσήλθε, ενώ, περαιτέρω, δεν αιτιολογείται αν η τηλεφωνική επικοινωνία μεταξύ των κατηγορουμένων ήταν επαρκής για να διαπιστωθεί η κατάσταση του βρέφους και να αποφανθεί η δεύτερη ότι τούτο έπασχε από βρογχιολίτιδα, ούτε γιατί η ραγδαία επιδείνωση της υγείας του (υψηλός πυρετός, γογγυσμός, άρνηση λήψης τροφής, 160-180 σφύξεις/min, ταχύπνοια και αναπνευστική δυσχέρεια) περί ώρα 3.00 της 27-12-2012, σε συνδυασμό με την πολύ μικρή ηλικία του δεν έπρεπε να εμβάλει αμφότερες τις κατηγορούμενες σε υποψίες περί μικροβιακής και όχι περί απλής ιογενούς λοίμωξης και γιατί κατά το χρονικό αυτό σημείο δεν κλήθηκαν άμεσα οι γιατροί της ΜΕΘ προκειμένου να συνεκτιμήσουν την κατάσταση του βρέφους και την ανάγκη εισαγωγής του στη ΜΕΘ, ενώ ουδόλως αναφέρεται αν οι ως φυσιολογικές στις διενεργηθείσες εξετάσεις αναφερόμενες τιμές των λευκών αιμοσφαιρίων, των πολυμορφοπύρηνων και της C πρωτεΐνης αφορούν ενήλικες ή βρέφη ως εν προκειμένω, Β) Από το σύνολο των παραδοχών της προσβαλλομένης απόφασης δεν προκύπτει με βεβαιότητα αν η δεύτερη κατηγορουμένη ήταν στο Νοσοκομείο κατά τη διάρκεια της εφημερίας της ή αν αυτή απουσίαζε, ως επίσης και, αν θεωρηθεί ότι βρισκόταν εντός του Νοσοκομείου, δεν προσδιορίζονται επαρκώς οι λόγοι, ήτοι τα τυχόν βαρύτερα περιστατικά με τα οποία αυτή απασχολείτο, μάλιστα έτσι ώστε να αδυνατεί να εξετάσει την βαρύτητα της καταστάσεως του βρέφους του πολιτικώς ενάγοντος, με δεδομένη, σύμφωνα με τις παραδοχές της απόφασης, την προαναφερθείσα επιβάρυνση της καταστάσεως του μετά τις 3.00 της 27-11-2012, Γ) Εν όψει του ότι οι δύο ακτινογραφίες, στις οποίες υποβλήθηκε το βρέφος, με χρονική απόσταση μεταξύ τους μόνο έξι ωρών είχαν διαφορετική εικόνα σχετικά με την κατάσταση αυτού (η πρώτη χαρακτηρίζεται ως φυσιολογική ενώ η δεύτερη εμφανίζει πνευμονία), δεν αιτιολογείται αν η πνευμονία ήταν δυνατόν να αναπτυχθεί μέσα σε αυτό το εξάωρο διάστημα όπως επίσης δεν αναφέρεται με βάση ποια συγκεκριμένα ευρήματα ή ποια σχετική γνωμάτευση ακτινολόγου ιατρού η πρώτη κατηγορουμένη αποφάνθηκε ότι η αρχική ακτινογραφία ήταν «φυσιολογική», ενώ ουδόλως γίνεται μνεία αν την ακτινογραφία αυτή εξέτασε, ως όφειλε και μπορούσε (αν θεωρηθεί ότι βρισκόταν στο Νοσοκομείο), η έχουσα την εποπτεία της πρώτης, δεύτερη κατηγορουμένη και Δ) Δεν αναφέρεται στην απόφαση αν οι κατηγορούμενες με βάση τη συγκεκριμένη κλινική εικόνα του βρέφους, το ιστορικό εισαγωγής του στο Νοσοκομείο, τις τιμές των εργαστηριακών ευρημάτων των αιματολογικών και βιοχημικών εξετάσεων αυτού και την πρώτη ακτινογραφία δεν μπορούσαν με βάση τις προσωπικές τους ιδιότητες, γνώσεις και ικανότητες να προβλέψουν ότι το βρέφος έπασχε από το μικρόβιο του χρυσίζοντα σταφυλόκοκκου και να αποφύγουν το αποτέλεσμα του θανάτου του, που επήλθε από λοβώδη πνευμονία φαιάς ηπάτωσης.\nΑναιρεί την υπ' αριθμ. 2732/2017 απόφαση του Τριμελούς Πλημμελειοδικείου Πατρών.


ΡΑΤΖ ΚΑΜΑΛ ΤΖΑ - Εκδόσεις Ψυχογιός\nΡΑΤΖ ΚΑΜΑΛ ΤΖΑ\nΟ ΡΑΤΖ ΚΑΜΑΛ ΤΖΑ γεννήθηκε το 1966 στην Καλκούτα. Σπούδασε πολιτικός μηχανικός στο Indian Institute of Technology στο Καράγκπουρ, ένα από τα καλύτερα Πολυτεχνεία του κόσμου. Το πτυχίο αυτό του άνοιξε αμέσως τις πόρτες για μια θέση στην αεροπορική εταιρεία Hindustan Aeronautics. Τα όνειρα του Τζα όμως ήταν άλλα. «Το να γράφω και να διαβάζω ιστορίες ήταν το μόνο πράγμα που μου άρεσε να κάνω και μπορούσα να φανταστώ τον εαυτό μου να το κάνω για πάντα». Έτσι, έφυγε για την Αμερική όπου έκανε ένα μεταπτυχιακό στη δημοσιογραφία στο Πανεπιστήμιο της Νότιας Καρολίνας και εργάστηκε ως δημοσιογράφος για λίγα χρόνια προτού επιστρέψει το 1992 στην Καλκούτα. Εκεί δούλεψε ως συντάκτης στην εφημερίδα Statesman μέχρι το 1994 που μετακόμισε στο Νέο Δελχί και έκτοτε εργάζεται ως αρχισυντάκτης στην εφημερίδα Indian Express. «Η νοσταλγία έχει χρώμα γαλάζιο», που είναι και το πρώτο του μυθιστόρημα, κέρδισε αμέσως τις καρδιές του αναγνωστικού κοινού και των κριτικών. Έχει ήδη κυκλοφορήσει σε 9 χώρες. «Mου πήρε δύο χρόνια να το γράψω. Ευτυχώς που έχω φοβερές αϋπνίες και μου αρκούν 4-5 ώρες ύπνου τη νύχτα», λέει. «Το πρωί έγραφα στην εφημερίδα και το βράδυ, αφού περνούσα λίγη ώρα με τη γυναίκα μου, κλεινόμουν στον κόσμο μου, διαβάζοντας και γράφοντας». Πώς θα βρει το χρόνο να γράψει και το επόμενο βιβλίο του, το οποίο περιμένουν όλοι με αγωνία, είναι ένα άλλο θέμα.


Τρι. 21 ΣΕΠ 21 05:29\nΗ Ελένη Μενεγάκη επιστρέφει στη τηλελοραση μέσα από τη συχνότητα του Mega. Ποιοι θα είναι οι συνεργάτες της;\nΗ ανακοίνωση του MEGA για την εκπομπή της Ελένης Μενεγάκη\n"Τον Σεπτέμβριο, η Ελένη Μενεγάκη επιστρέφει εκεί όπου ανήκει!\nΗ εκπομπή «Ελένη» ετοιμάζεται πυρετωδώς και έρχεται ανανεωμένη, με νέους και παλιούς συνεργάτες σε αρμονική συνύπαρξη. Με την Ελένη Μενεγάκη θα βρίσκονται πρόσωπα που εκτιμά για την τηλεοπτική τους πορεία και χαίρεται να βρίσκεται μαζί τους: o Θοδωρής Κουτσογιαννόπουλος, ο Σάββας Πούμπουρας, η Ελιάνα Χρυσικοπούλου και ο Δημήτρης Ουγγαρέζος"


Πού σου νέφκω, πού πάεις: Νίκησε η Δημοκρατία! Ο λαός αναμένει.\nΝίκησε η Δημοκρατία! Ο λαός αναμένει.\nΜε όλες μου τις δυνάμεις υποστήριξα το Δημήτρη Χριστόφια σαν τον υποψήφιο που θα μπορούσε να ενσαρκώσει καλύτερα τους πόθους του λαού για λύση και επανένωση. Σαν τον άνθρωπο που θα ακολουθήσει μια εσωτερική πολιτική που θα έχει στο επίκεντρο της τον απλό άνθρωπο και τις ανάγκες του. Χαίρομαι για την εκλογή του και αναμένω την επόμενη μέρα. Για μένα οι πανυγηρισμοί τελειωσαν τη περασμένη Κυριακή. Τώρα αναμένω έργα!\nΤο μπλογκ αυτό δεν έχει κομματικές βάσεις. Έχει βάση την αριστερή ιδεολογία, την ιδεολογία του ανθρωπισμού και της κοινωνικής δικαιοσύνης. Ο κύριος Χριστόφιας προέρχεται από την ίδια φουρνιά. Ζημώθηκε με τα ίδια ιδανικά. Το ολίσθημα του με την στήριξη του Τάσσου στη προεδρία για 4.5 χρόνια, μου δίνει το δικαίωμα να παρακολουθήσω με μια δόση επιφυλακτικότητας τη πορεία του. Θα είμαι εδώ για να χειροκροτώ τα βήματα που κατά την άποψη μου θα είναι θετικά και να κακίζω και το παραμικρό πισωγύρισμα.\nΜια και μοναδική συμβουλή μου στο νέο πρόεδρο. Φοβού τους Δαναούς και δώρα φέροντες!\nΓράφτηκε στις 24.2.08\nΠενητα παίρνω το θάρρος να μπω πρώτη στη χαρά σου σαν ουδέτερο άτομο που το μόνο που μ'ενδιέφερε ήταν να φύγει ο τάσσος.Σαν Κύπρια δεν έχω ενταχθεί σε κανένα Κυπριακό κόμμα.ΣΥΓΧΑΡΗΤΗΡΙΑ δεν έχω ξαναδεί άλλο άτομο τόσο πιστό σε αυτό που πιστεύει δικαιώθηκες και χαίρομαι δεν λύγησες δεν αμφέβαλες τυχεροί αυτοί που σε έχουν γύρω τους.\nΕύχομαι ο Χριστόφιας να μη σε απογοητεύσει ούτε εσένα ούτε την Κύπρο μας.Και πάλι συγχαρητήρια.\n24/2/08 8:58 μ.μ.\n24/2/08 10:13 μ.μ.\nΜακάρι να γίνουν ούλλα όπως τα λέεις τζε να μεν μας απογοητεύσει ο Χριστόφκιας..\n25/2/08 2:53 μ.μ.


Παρασκευή, 21-Ιαν-2022 09:47\nΤα αχρωματικά χρώματα – λευκό, μαύρο, γκρι και ασημί – εξακολουθούν να είναι τα δημοφιλέστερα. Διαθέτουν κλασική, διαχρονική ομορφιά και συνδέονται τόσο με το περιβάλλον όσο και με την υψηλή τεχνολογία. Καθώς όμως εμφανίζονται νέοι χρωματικοί τόποι, τα χρώματα αυτά αρχίζουν να χάνουν τη δημοφιλία τους.\nΌπως προέβλεψαν οι σχεδιαστές της BASF πριν από χρόνια, το μπλε αρχίζει να κερδίζει έδαφος. Το ίδιο συμβαίνει και με το κόκκινο – που αρχίζει να κερδίζει μερίδιοαγοράς από τα αχρωματικά χρώματα σε πολλά μέρη του κόσμου. Αν και οι αριθμοί είναι μικρότεροι, το πράσινο και το μπεζ εξακολουθούν να εμφανίζονται στα δεδομένα, και τα χρώματα δεν είναι στις συνηθισμένες, αναμενόμενες αποχρώσεις.\nΕυρώπη, Μέση Ανατολή και Αφρική (EMEA) – Μεγαλύτερη ποικιλία χρωμάτων και αποχρώσεων\n"Τα χρώματα που σχεδιάζονται για την Ευρώπη, Μέση Ανατολή και Αφρική χρησιμοποιούν οικείες χρωματικές θέσεις, αλλά τις μεταβάλλουν με τη βοήθεια νέων εφέ, ανεπαίσθητων χρωματικών διαβαθμίσεων, ή μιας συγκεκριμένης αστραφτερής εμφάνισης. Κάνουν τα χρωματικά να ξεχωρίζουν ως τολμηρές εκφράσεις μοναδικότητας και σπορτίφ πνεύματος, κερδίζοντας κάθε χρόνο περισσότερη δημοφιλία", ανέφερε ο Mark Gutjahr, επικεφαλής χρωματικού σχεδιασμού αυτοκινήτων σε Ευρώπη, Μέση Ανατολή και Αφρική.\nΑσία-Ωκεανία – Πρωτοπόροι στην παγκόσμια ποικιλία χρωμάτων\n"Η περιοχή Ασίας-Ωκεανίας έχει τον μεγαλύτερο όγκο παραγωγής αυτοκινήτων στον κόσμο, με τη μεγαλύτερη γκάμα χρωμάτων σε σύγκριση με άλλες περιοχές", δήλωσε η Chiharu Matsuhara, επικεφαλής σχεδιασμού αυτοκινήτων σε Ασία-Ωκεανία. "Μαζί με την έκρηξη του μπλε, η οικογένεια των πράσινων χρωμάτων διευρύνεται. Από το τυρκουάζ στο χακί και στο λαδί, αυτά δεν είναι τα συνηθισμένα πράσινα, ιδιαίτερα για τα οχήματα SUV".\nΒόρεια Αμερική – Οι χρωματικές προτιμήσεις αλλάζουν ταχύτατα σε ολόκληρη την Αμερική\nΟι αχρωματικές επιλογές,συμπεριλαμβανομένου του λευκού, παρουσίασαν απότομη άνοδοστη Βόρεια Αμερική ενώ μειώθηκαν σε παγκόσμια κλίμακα, κάτι που δεν συνέβη με το ασημί και το γκρι, που βρίσκονται χαμηλά στις επιλογές. Μεταξύ των χρωματικών επιλογών, το κόκκινο είχε αύξηση της τάξης του 1%. Το κόκκινο και το μπλε αποτελούν σήμερα τις δημοφιλέστερες χρωματικές επιλογές.\n"Η Βόρεια Αμερική φαίνεται πως αλλάζει κατεύθυνση γρηγορότερα. Με υψηλή ζήτηση για αγορά αυτοκινήτων και περιορισμένη προσφορά, οι αγοραστές ίσως στραφούν προς πιο ρεαλιστικές και λιγότερες συναισθηματικές επιλογές. Οι καταναλωτές στράφηκαν ταχύτατα προς πιο οικείες αποχρώσεις του αχρωματικού χώρου, τόνισε ο Paul Czornij, επικεφαλής σχεδιασμού αυτοκινήτων σε ολόκληρη την Αμερική.\nΝότια Αμερική – Ακολουθώντας την παγκόσμια τάση\n"Με μια τόσο μεγάλη αύξηση, το μπλε πλέον καθιερώνεται στη Νότια Αμερική. Από το γαλάζιο του ουρανού μέχρι το σκούρο μπλε, ολοένα και περισσότεροι αγοραστές αυτοκινήτων επιλέγουν αυτή τη χρωματική παλέτα. Χρησιμοποιούμε κάποια όμορφα εφέ και χρωστικές, ιδιαίτερα μεταλλικές, που εξελίσσουν αυτόν τον σημαντικό χώρο σχεδιασμού", είπε ο Marcos Fernandes, διευθυντής της BASF Coatings στη Νότια Αμερική.\nΗ Έκθεση BASF Color Report για το 2021, που αφορά στις εργοστασιακές βαφές αυτοκινήτων, αποτελεί μια ανάλυση δεδομένων από το τμήμα Coatings της BASF, που βασίζεται στην παγκόσμια παραγωγή αυτοκινήτων και την εφαρμογή βαφών σε ελαφρά οχήματα το 2021.


Ελένη Πετρουλάκη: Χριστούγεννα για σκι στη Σερβία με τον σύζυγο της και τις κόρες τους! - TLIFE\nΗΟΜΕ Ειδήσεις - Νέα Ελένη Πετρουλάκη: Χριστούγεννα για σκι στη Σερβία με τον σύζυγο της και τις κόρες τους!\n23.12.2017 | 15:43\nΟικογενειακές γιορτές στην ιδιαίτερη πατρίδα του συζύγου της θα περάσει και φέτος η Ελένη Πετρουλάκη. Η γνωστή γυμνάστρια και ο Ίλια Ίβιτς θα βρεθούν τα Χριστούγεννα με τις κόρες και όλα τα αγαπημένα τους πρόσωπα στη Σερβία και θα απολαύσουν στιγμές οικογενειακής ευτυχίας, με φόντο το χιονισμένο τοπίο.\n❤❄It's freezing outside but it's warm inside……..#cold #snow #serbia #kopaonik #moodoftheday #fitness #fitnesslifestyle\nA post shared by Eleni Petroulaki® (@elenipetroulaki) on Dec 28, 2016 at 5:24am PST


ΕΠΙΧΕΙΡΗΜΑΤΙΕΣ | AttikaWest.gr\nΚραυγή αγωνίας από επιχειρηματίες στο Θριάσιο\nΗ είδηση είναι από μόνη της συγκλονιστική: Επιχειρηματίες που δραστηριοποιούνται στον Ασπρόπυργο και γενικότερα στο Θριάσιο Πεδίο ζητούν με απόγνωση την ενεργοποίηση του κ. Τόσκα για τις συνθήκες «άγριας Δύσης» που επικρατούν στην περιοχή.\nΣύμφωνα με την επιστολή απόγνωσης που ταυτόχρονα αποτελεί και μία κραυγή διαμαρτυρίας προς τον υπουργό Προστασίας του Πολίτη, 21 επιχειρηματίες, βιοτέχνες και βιομήχανοι, κάνουν λόγο για βανδαλισμούς, ληστείες, και υψηλή εγκληματικότητα σε ημερήσια βάση. Το Θριάσιο Πεδίο σύμφωνα με όσα περιγράφουν στην επιστολή τους έχει καταντήσει μία «ανοχύρωτη πολιτεία» όπου η αστυνόμευση είναι ελλιπής και όχι επαρκής για να προστατεύσει ανθρώπους και περιουσίες.\nΤην αποστολή του σχετικού υπομνήματος, γνωστοποίησε ο επιχειρηματίας κ. Παναγιώτης Μπήτρος και δημοσίευσε χθες το Capital.gr. Tα γραφόμενα σε αυτή είναι πραγματικά συγκλονιστικά. Και θα πρέπει να τύχει της άμεσης ανταπόκρισης του κ. Τόσκα. Εκτός και αν ο υπουργός Προστασίας του Πολίτη θεωρεί ότι η επιχειρηματικότητα δεν χρήζει προστασίας… Άλλωστε όπως είχε πει ο ίδιος με αφορμή άλλη υπόθεση, τη δραματική υπόθεση της δολοφονίας του 52χρονου επιχειρηματία μέσα στο σπίτι του… «αυτά συμβαίνουν»! Κάτι αντίστοιχο με το αμερικανικό: shit happens… Τι να κάνουμε… Ας ελπίσουμε ωστόσο ότι από τότε έχει αλλάξει τρόπο σκέψης.\nΑν ωστόσο ο κ. Τόσκας δεν θεωρήσει άξια προσοχής την κραυγή αγωνίας των επιχειρηματιών, καλείται να ευαισθητοποιηθεί ο ίδιος ο πρωθυπουργός, ο οποίος όπως άλλωστε μας τονίζει σε κάθε ευκαιρία στηρίζει την ανάπτυξη και την επιχειρηματικότητα. Η ασφάλεια λοιπόν, δεν είναι προϋπόθεση υγιούς επιχειρηματικότητας; Ιδιαίτερα όταν η κατάσταση τείνει να βγει εκτός ελέγχου; Και αν δεν υπάρχει ιδιαίτερη συμπάθεια από την κυβέρνηση προς τους επιχειρηματίες, ας σκεφτούν ότι εκτός από τις επιχειρήσεις κινδυνεύουν και οι εργαζόμενοι… Αλλά και οι κάτοικοι… Αν μη τι άλλο, θα πρέπει άμεσα, χθες κιόλας… που λέει ο λόγος, να διερευνηθεί – αν και αυτά θα τους είναι μάλλον γνωστά… – αν όσα υποστηρίζουν οι επιχειρηματίες έχουν βάση.\nΌπως χαρακτηριστικά αναφέρεται στο υπόμνημα των επιχειρηματιών «Οι διωκτικές αρχές ναι μεν κινητοποιούνται πλην όμως σε όλες τις περιπτώσεις φτάνουν κατόπιν εορτής, ενώ οι ληστές έχουν ήδη διαφύγει με τη λεία τους». Και συνεχίζουν: «Ξεκινώντας από τους βανδαλισμούς και καταλήγοντας στις ένοπλες ληστείες, με αποκορύφωση την πρόσφατη στην Schenker, είμαστε σίγουροι πως δε θα αργήσουμε να θρηνήσουμε και θύματα. Οι τελευταίες ληστείες έγιναν από ομάδα 8 ατόμων, βαριά οπλισμένων, σύμφωνα με αυτόπτες μάρτυρες. Η συγκεκριμένη ομάδα διαθέτει πληροφόρηση για την κίνηση μετρητών στην περιοχή αλλά και οργάνωση τέτοια που της επιτρέπει να διαφεύγει ταχύτατα».\nΠροσθέτουν επίσης, ότι εάν οι διωκτικές αρχές δεν εντείνουν τις προσπάθειές τους στο Θριάσιο πεδίο, η εγκληματικότητα θα λάβει διαστάσεις που θα έχουν ως αποτέλεσμα το μαρασμό μιας περιοχής στην οποία απασχολούνται χιλιάδες εργαζόμενοι. Και ότι αν δεν υπάρξει λύση, κάποια στιγμή μπορεί αν θρηνήσουμε και θύματα. «Ο Ασπρόπυργος δεν είναι Άγρια Δύση. Θα γίνει όμως αν το κράτος και οι διωκτικές αρχές δεν δράσουν επιτέλους αποτελεσματικά” καταλήγει η επιστολή που υπογράφεται από τις εξής επιχειρήσεις:\n(ΠΗΓΗ : https://www.thriassio.gr/%ce%ba%cf%81%ce%b1%cf%85%ce%b3%ce%ae-%ce%b1%ce%b3%cf%89%ce%bd%ce%af%ce%b1%cf%82-%ce%b1%cf%80%cf%8c-%ce%b5%cf%80%ce%b9%cf%87%ce%b5%ce%b9%cf%81%ce%b7%ce%bc%ce%b1%cf%84%ce%af%ce%b5%cf%82-%cf%83%cf%84/ )\nPosted on 06/06/2018 06/06/2018 by Posted in ΑΡΧΙΚΗ, ΔΥΤΙΚΑ, ΕΛΛΑΔΑTagged ΑΓΩΝΙΑΣ, ΑΣΤΥΝΟΜΕΥΣΗ, ΕΠΙΧΕΙΡΗΜΑΤΙΕΣ, ΘΡΙΑΣΙΟ, ΚΡΑΥΓΗLeave a comment\nPosted on 08/09/2017 08/09/2017 by Posted in ΑΡΧΙΚΗ, ΔΥΤΙΚΑ, ΕΛΛΑΔΑTagged επενδύσεις, ΕΠΙΧΕΙΡΗΜΑΤΙΕΣ, ΜΑΚΡΟΝ, ΤΣΙΠΡΑΣLeave a comment